pythainlp/thai-wiki-dataset-v4 huggingface dataset:
รัฐใต้ดินโปแลนด์

รัฐใต้ดินโปแลนด์ (หรือที่รู้จักในชื่อ รัฐลับโปแลนด์)<templatestyles src="การอ้างอิง/styles.css"/>[a] เป็นหน่วยงานทางการเมืองและทางทหารเพียงหนึ่งเดียวที่ก่อตั้งขึ้นโดยสหภาพขององค์กรต่อต้านในโปแลนด์ภายใต้การยึดครอง ซึ่งจงรักภักดีต่อรัฐบาลสาธารณรัฐโปแลนด์พลัดถิ่นในกรุงลอนดอน องค์ประกอบแรกของรัฐใต้ดินก่อตั้งขึ้นในช่วงวันสุดท้ายของการบุกครองโปแลนด์ของเยอรมนีและโซเวียตในปลายเดือนกันยายน ค.ศ. 1939 รัฐใต้ดินถูกมองว่าเป็นผู้สนับสนุนทางกฎหมายอย่างต่อเนื่องของสาธารณรัฐโปแลนด์ในช่วงก่อนสงคราม (รวมถึงหน่วยงานของรัฐใต้ดิน) ซึ่งร่วมต่อสู้ทางอาวุธเพื่อต่อกรกับอำนาจที่เข้ายึดครองประเทศ (ทั้งนาซีเยอรมนีและสหภาพโซเวียต) รัฐใต้ดินไม่เพียงแต่สนับสนุนการต่อต้านทางทหารเท่านั้น (ซึ่งเป็นหนึ่งในการต่อต้านที่ใหญ่ที่สุดในโลก<templatestyles src="การอ้างอิง/styles.css"/>[b]) แต่ยังสนับสนุนโครงสร้างทางพลเรือน เช่น ความยุติธรรม การศึกษา วัฒนธรรม และบริการทางสังคมอีกด้วย
แม้ว่ารัฐใต้ดินจะได้รับการสนับสนุนอย่างกว้างขวางตลอดช่วงสงคราม ก็ไม่ได้รับการสนับสนุนหรือเป็นที่ยอมรับจากฝ่ายซ้ายจัด (คอมมิวนิสต์) ฝ่ายชาตินิยมจากค่ายมูลวิวัติแห่งชาติฟาลังกา (National Radical Camp Falanga) และค่ายมูลวิวัติเอบีซี (National Radical Camp ABC) ต่อต้านการยึดครองโปแลนด์ของเยอรมนีและขบวนการทั้งสองค่ายถูกแทนที่โดยกอนแฟแดรัตซยา นารอดู (Konfederacja Narodu) อย่างรวดเร็ว โดยส่วนหนึ่งของรัฐใต้ดินโปแลนด์ ซึ่งรวมถึงสมาชิกส่วนใหญ่ของฝ่ายขวาจัดในช่วงก่อนสงคราม ในท้ายที่สุด อิทธิพลของคอมมิวนิสต์ได้เอนเอียงไปสู่ความโชคร้ายทางทหาร (ที่โดดเด่นที่สุดคือ ความล้มเหลวของการก่อการกำเริบวอร์ซอ) และความเป็นปรปักษ์ของสหภาพโซเวียตที่เพิ่มมากขึ้น สหภาพโซเวียตได้สร้างรัฐบาลหุ่นเชิดขึ้นมาใน ค.ศ. 1944 (คณะกรรมาธิการแห่งชาติเพื่อการปลดปล่อยโปแลนด์) และรับรองว่ารัฐบาลหุ่นเชิดนี้เป็นรากฐานของรัฐบาลโปแลนด์ในช่วงหลังสงคราม ระหว่างที่โซเวียตคอยหนุนหลังฝ่ายคอมมิวนิสต์ที่เข้ายึดครองโปแลนด์ในช่วงสิ้นสุดสงคราม สมาชิกรัฐใต้ดินจำนวนมากล้วนถูกพิจารณาคดีในข้อหาผู้ทรยศและเสียชีวิตในเรือนจำ เมื่อโปแลนด์ถูกทอดทิ้งโดยพันธมิตรชาติตะวันตก ซึ่งพบว่าแทบเป็นไปไม่ได้เลยที่จะเจรจากับโซเวียตและต้องการหลีกเลี่ยงสงครามกลางเมือง สถาบันหลักของรัฐใต้ดินโปแลนด์จึงยุบตัวเองลงในช่วงครึ่งแรกของ ค.ศ. 1945
ในท้ายที่สุด ผู้คนหลายแสนคนที่มีส่วนเกี่ยวข้องโดยตรงกับหน่วยงานต่าง ๆ ของรัฐใต้ดิน (ซึ่งมีการคาดการณ์แค่สมาชิกในกองทัพบ้านเกิดเพียงอย่างเดียวก็นับเป็นประมาณเกือบครึ่งล้านคน) ได้รับการสนับสนุนอย่างเงียบ ๆ จากชาวโปแลนด์หลายล้านคน เหตุผลเบื้องหลังจากการสร้างอำนาจพลเรือนลับมาจากข้อเท็จจริงที่ว่าการบุกครองโปแลนด์ของเยอรมนีและโซเวียตนั้นผิดกฏหมาย ดังนั้นแล้วสถาบันทั้งหมดที่ถูกสร้างขึ้นโดยอำนาจการยึดครองจึงถือว่าผิดกฏหมายและสถาบันใต้ดินโปแลนด์คู่ขนานได้ถูกจัดตั้งขึ้นตามกฏหมายโปแลนด์ ขนาดของรัฐใต้ดินยังได้รับความช่วยเหลือโดยไม่ได้ตั้งใจจากการกระทำของผู้ยึดครอง ซึ่งได้พยายามที่จะทำลายรัฐ ประเทศชาติ และวัฒนธรรมของโปแลนด์ รวมทั้งนโยบายการฆ่าล้างเผ่าพันธ์ุที่สำคัญที่สุดซึ่งมุ่งเป้าไปที่พลเรือนชาวโปแลนด์ เป็นแรงสนับสนุนที่ได้รับความนิยมสำหรับขบวนการต่อต้านโปแลนด์และพัฒนามันขึ้นมา
ในช่วงสงครามเย็น งานวิจัยเกี่ยวกับรัฐใต้ดินได้ถูกกำจัดโดยเจ้าหน้าที่คอมมิวนิสต์ในโปแลนด์ ซึ่งได้เน้นยำถึงบทบาทของพลพรรคคอมมิวนิสต์ในขบวนการต่อต้านนาซี จนกระทั่งเมื่อเร็ว ๆ นี้ งานวิจัยจำนวนมากที่ทำในหัวข้อนี้จึงถูกดำเนินการโดยนักวิชาการชาวโปแลนด์ที่อาศัยอยู่ในการพลัดถิ่น
วอล์กออนบาย

"วอล์กออนบาย" (อังกฤษ: Walk on By) คือเพลงที่เรียบเรียงทำนองและแต่งโดย เบิร์ต แบแคแร็ก ร่วมกับ ทำหน้าที่แต่งเนื้อร้อง ขับร้องโดยดิออน วอร์วิค (พ.ศ. 2507) เพลงนี้สามารถติดอันดับที่ 6 บนชาร์ตบิลบอร์ดฮอต 100 ของสหรัฐอเมริกา และติดอันดับที่ 1 บนชาร์ตแคชบ็อกซ์ริทึมแอนด์บลูส์ ในเดือนมิถุนายน พ.ศ. 2508 เพลงนี้มีการนำมาร้องซ้ำหลายครั้ง เช่น (พ.ศ. 2512), (พ.ศ. 2518), ไซบิล (พ.ศ. 2533) และแกเบรียล (พ.ศ. 2540) เป็นต้น
แกเบรียล.
แกเบรียล นักร้องหญิงชาวอังกฤษ ได้ร้องคัฟเวอร์เพลง "วอล์กออนบาย" ออกจำหน่ายเป็นซิงเกิลที่ 5 และซิงเกิลปิดท้ายจากอัลบั้ม "แกเบรียล" เมื่อปี พ.ศ. 2540 โดยเวอร์ชันนี้โปรดิวซ์โดย เดอะบอยเลอร์เฮาส์บอยส์ ซึ่งสามารถขึ้นถึงอันดับ 7 ในชาร์ตซิงเกิลแห่งสหราชอาณาจักร แม้จะเป็นหนึ่งในเพลงฮิตท็อป 10 แต่ก็ไม่ได้ถูกนำไปรวมในอัลบั้มรวมเพลง "ดรีมส์แคนคัมทรู, เกรเทสฮิตส์ ชุดที่ 1" เวอร์ชันทั่วไปของเธอ (พ.ศ. 2544) มีปรากฏแค่ในอัลบั้มรวมเพลงฮิตเวอร์ชันพิเศษเท่านั้น
สารานุกรมประเทศจีน

สารานุกรมประเทศจีน  เป็นสารานุกรมขนาดใหญ่ในปัจจุบันเล่มแรกที่พิมพ์ด้วยภาษาจีน โดยเริ่มรวบรวมใน ค.ศ. 1978 เผยแพร่โดยสำนักพิมพ์สารานุกรมจีน ซึ่งในเวลานั้นตีพิมพ์เป็นเล่มเดียว โดยเริ่มต้นด้วยเล่มดาราศาสตร์ใน ค.ศ. 1980 จนถึงเล่มสุดท้ายใน ค.ศ. 1993 รวมแล้วมี 74 เล่มที่มีรายการมากกว่า 80,000 รายการ หนังสือนี้เรียงตามเรื่อง ซึ่งมีทั้งหมด 66 เรื่อง (บางเรื่องมีปรากฎมากกว่าหนึ่งเล่ม) แต่ละเรื่องถูกเรียงด้วยอักษรพินอินเหมือนกับพจนานุกรมจีนในปัจจุบัน และมีการตีพิมพ์ฉบับภาษาอุยกูร์ใน ค.ศ. 2015
ฉบับออนไลน์ที่สามถูกเผยแพร่และตีพิมพ์ในช่วงปลาย ค.ศ. 2018 ซึ่งสามารถใช้ได้อย่างเสรี มีนักวิชาการมากกว่า 20,000 คน รวมไปถึงผู้เชี่ยวชาญบางส่วนจากสถาบันบัณฑิตวิทยาศาสตร์จีน ได้เข้าร่วมโปรแกรมสารานุกรมออนไลน์ที่เริ่มต้นใน ค.ศ. 2011 ทำให้สารานุกรมนี้มีรายการมากกว่า 300,000 รายการ
พระสิริมังคลาจารย์

พระสิริมังคลาจารย์  เป็นพระภิกษุไทยชาวเชียงใหม่ มีชีวิตอยู่ราว พ.ศ. 2020–2100 มีผลงานวรรณกรรมพุทธศาสนาที่สำคัญ 4 เรื่อง คือ เวสสันตรทีปนี สังขยาปกาสกฎีกา มังคลัตถปนี (หรือ มงคลทีปนี) และจักกวาฬทีปนี
ประวัติ.
พระสิริมังคลาจารย์ถือกำเนิดในเมืองเชียงใหม่ มีนามเดิมว่า ศรีปิงเมือง โดยถือเอานิมิตในวันคลอดที่เกิดพายุใหญ่พัดจนบ้านพังทลาย ขณะนั้นมารดาของท่านกำลังครรภ์แก่ หลบพายุไปอาศัยอยู่โคนต้นโพธิ์ (ไม้ศรี) และเจ็บครรภ์จึงคลอดที่โคนต้นโพธิ์นั้น บิดาจึงตั้งชื่อว่า ศรีปิงเมือง โดยบรรพชาเป็นสามเณรเมื่ออายุ 13 ปี จากนั้นได้เดินทางไปลังกา เรียนหนังสือสำนักของพระพุทธวีระ ครูของท่านชื่อ พระพุทธวีระ น่าจะเป็นภิกษุนิกายสิงหล จากนั้นเดินทางกลับเชียงใหม่ในสมัยพระเมืองแก้ว และได้รับการแต่งตั้งเป็นพระสิริมังคลาจารย์ ตามฉายาของท่าน และได้รับการแต่งตั้งเป็นเจ้าอาวาสวัดเจ็ดยอด (วัดมหาโพธาราม) ที่นี่ท่านได้รจนาคัมภีร์ 3 เรื่องแรก คือ เวสสันตรทีปนี จักกวาฬทีปนี และ สังขยาปกาสกฎีกา ต่อมา พ.ศ. 2067 เกิดน้ำท่วมใหญ่ รวมถึงที่ วัดตำหนักสวนขวัญสิริมังคลาจารย์ ท่านจึงไปหาสถานที่วิเวกเป็นเรือนร้าง เพื่อรจนามังคลัตถปนี ต่อจนสำเร็จปีฉลู จ.ศ. 879 (พ.ศ. 2060) 
พระสิริมังคลาจารย์มรณภาพในระหว่าง พ.ศ. 2068–2078 ตรงกับสมัยพระเมืองเกษเกล้า ศพของท่านคงได้รับการถวายเพลิง ณ วัดสวนดอก อันเป็นวัดที่ท่านเป็นเจ้าอาวาส และได้สร้างกู่บรรจุอัฐิในบริเวณวัด กู่นี้ถูกรื้อเมื่อ พ.ศ. 2470 รวมสิริอายุท่านประมาณ 47 ปี
โทซะ มิตสึโนบุ

โทซะ มิตสึโนบุ (ค.ศ. 1434 – 10 มิถุนายน ค.ศ. 1525) เป็นจิตรกรชาวญี่ปุ่น ซึ่งเป็นผู้ก่อตั้งศิลปะญี่ปุ่นประจำสำนักโทซะ เนื่องจากเขาเกิดจากครอบครัวที่เคยทำหน้าที่เป็นจิตรกรประจำราชสำนัก ทำให้เขากลายเป็นหัวหน้าราชสำนักศิลปะตั้งแต่ ค.ศ. 1493 ถึง 1496 ใน ค.ศ. 1518 เขาดำรงตำแหน่งหัวหน้าศิลปินของรัฐบาลโชกุนอาชิกางะ
วัดตำหนักสวนขวัญสิริมังคลาจารย์

วัดตำหนักสวนขวัญสิริมังคลาจารย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เหียะ อำเภอเมืองเชียงใหม่ จังหวัดเชียงใหม่
วัดตำหนักสวนขวัญสิริมังคลาจารย์ เดิมชื่อ วัดสวนขวัญ หรือ วัดสิริมังคลาจารย์ สร้างขึ้นเมื่อประมาณปี พ.ศ. 2050 สมัยพระเมืองแก้ว กษัตริย์องค์ที่ 13 แห่งราชวงศ์มังราย เริ่มแรกสร้างเป็นอาศรมของพระสิริมังคลาจารย์ ซึ่งท่านได้รจนามังคลัตถปนีจนสำเร็จในปีฉลู จ.ศ. 879 (พ.ศ. 2060)
จากนั้นก็ไม่ได้พบหลักฐานกล่าวถึงวัดนี้เลย เมื่อ พ.ศ. 2101 กองทัพพม่า โดยการนำของพระเจ้าบุเรงนองได้ยกเข้าตีเชียงใหม่แตก สันนิษฐานว่าคงเป็นวัดร้างในช่วงที่พม่ายึดครองนี้ สภาพเดิมไม่เหลือคงเดิม จึงได้สร้างวิหารหลังใหม่ไว้ตามแนวเดิมแทนวิหารหลังเก่าซึ่งได้รับผลกระทบจากภัยสงคราม รวมทั้งสร้างกุฏิสงฆ์ไว้นอกแนวกำแพงเดิม แล้วปล่อยให้วัดเก่าซึ่งมีอาณาเขตกว้างใหญ่กลายเป็นวัดร้าง แต่ได้บูรณอุโบสถและพระธาตุองค์เดิมเพื่อใช้ประกอบพิธีทางพระพุทธศาสนาสืบมา ในช่วงปกครองล้านนาพม่าก็ได้สร้างพระธาตุศิลปะแบบพม่า พระธาตุองค์เดิมสมัยพระเมืองแก้ว
สภาผู้แทนราษฎรนิวซีแลนด์

สภาผู้แทนราษฎรนิวซีแลนด์  เป็นสภาเดี่ยวในรัฐสภานิวซีแลนด์ โดยมีบทบาทในการผ่านกฎหมาย รับรองรัฐมนตรีเพื่อการจัดตั้งคณะรัฐมนตรี และกำกับดูแลการทำงานของรัฐบาล และยังมีหน้าที่ในการผ่านงบประมาณของประเทศนิวซีแลนด์
สภาผู้แทนราษฎรเป็นหนึ่งในโครงสร้างตามประชาธิปไตยอันประกอบด้วย สมาชิกรัฐสภา (MPs) จำนวน 120 คน โดยอาจมีการเปลี่ยนแปลงในกรณีมีที่นั่งส่วนขยาย (overhang seat) การเลือกตั้งมีขึ้นทุกๆ สามปีโดยใช้ระบบเลือกตั้งแบบสัดส่วนผสมอันประกอบด้วยที่นั่งส่วนหนึ่งมาจากระบบแบ่งเขตคะแนนสูงสุดและอีกส่วนหนึ่งจากระบบสัดส่วนแบบบัญชีรายชื่อปิด โดยมีสมาชิกรัฐสภาจำนวน 72 คนมาจากการเลือกตั้งแบบแบ่งเขตๆ ละหนึ่งคน และที่เหลือจัดสรรปันส่วนจากคะแนนเสียงในระบบบัญชีรายชื่อ การจัดตั้งรัฐบาลสามารถกระทำได้โดยพรรคการเมืองเสียงข้างมากพรรคเดียว หรือจากการร่วมรัฐบาลเพื่อให้ได้เสียงข้างมากในสภา หากกรณีที่ไม่สามารถได้เสียงข้างมากสามารถจัดตั้งรัฐบาลเสียงข้างน้อยได้แต่จะต้องมีการตกลงหนุนรัฐบาล (confidence and supply) กับพรรคอื่นๆ ซึ่งหากเมื่อใดที่รัฐบาลไม่ได้รับการไว้วางใจโดยสภาจะต้องจัดการเลือกตั้งใหม่ขึ้น
สภาผู้แทนราษฎรถูกจัดตั้งขึ้นจากกฎหมายรัฐธรรมนูญนิวซีแลนด์ ค.ศ. 1852 ซึ่งผ่านโดยรัฐสภาสหราชอาณาจักร เพื่อให้มีการจัดตั้งองค์กรฝ่ายนิติบัญญัติแบบสองสภา แต่สภาสูง หรือเรียกว่า "คณะกรรมการที่ปรึกษาฝ่ายนิติบัญญัติ"  ซึ่งถูกยกเลิกไปในปีค.ศ. 1950 รัฐสภานิวซีแลนด์ได้รับอำนาจอย่างสมบูรณ์จากสหราชอาณาจักรในปีค.ศ. 1947 ตามธรรมนูญแห่งเวสมินสเตอร์ ห้องประชุมของสภาผู้แทนราษฎรตั้งอยู่ภายในอาคารรัฐสภา (Parliament house) ในเวลลิงตัน เมืองหลวงของนิวซีแลนด์ โดยการประชุมสภานั้นเปิดให้สาธารณชนร่วมเข้าสังเกตการณ์ได้ แต่สภาสามารถลงมติขอร่วมประชุมอย่างเป็นส่วนตัวได้เช่นกัน โดยการอภิปรายต่างๆ นั้นถ่ายทอดสดผ่านรายการโทรทัศน์ของรัฐสภา วิทยุคลื่นเอเอ็ม และ Parliament Today
หมายเหตุ.
<templatestyles src="Reflist/styles.css" />
แนวคิดโฮจิมินห์

แนวคิดโฮจิมินห์ หรือ อุดมการณ์โฮจิมินห์  เป็นปรัชญาการเมืองตามหลักลัทธิมากซ์–เลนินและอุดมการณ์ของโฮจิมินห์ โดยได้รับการพัฒนาและประมวลโดยพรรคคอมมิวนิสต์เวียดนามและนำมาใช้อย่างเป็นทางการใน ค.ศ. 1991 ศัพท์นี้ใช้เรียกครอบคลุมทฤษฎีและนโยบายทางการเมืองที่ถือว่าเป็นตัวแทนของลัทธิมากซ์–เลนินรูปแบบหนึ่งที่ได้รับการปรับให้สอดคล้องกับสภาวการณ์และประวัติศาสตร์เวียดนาม อุดมการณ์นี้ได้รวมมุมมองว่าด้วยประเด็นพื้นฐานของการปฏิวัติเวียดนาม โดยเฉพาะการพัฒนาและการประยุกต์ใช้ลัทธิมากซ์–เลนินให้เข้ากับภาวะทางวัตถุของประเทศเวียดนาม แม้ว่าอุดมการณ์นี้จะได้รับการตั้งชื่อตามประธานาธิบดีและนักปฏิวัติชาวเวียดนาม แต่ก็ไม่จำเป็นต้องสะท้อนอุดมการณ์ส่วนตัวของโฮจิมินห์ แต่สะท้อนอุดมการณ์ทางการของพรรคคอมมิวนิสต์เวียดนามเสียมากกว่า
ชาวแมนดาลอร์

ชาวแมนดาลอร์  เป็นกลุ่มของตัวละครในเรื่องแต่งชุด"สตาร์ วอร์ส" โดยตามท้องเรื่องเป็นกลุ่มตัวละครที่มีวัฒนธรรมร่วมกัน นิยมสวมใส่ชุดเกราะที่มีลักษณะคล้ายกัน ตัวละครในกลุ่มชาวแมนดาลอร์ที่สำคัญ ได้แก่ โบบา เฟทท์ จากภาพยนตร์ในชุดไตรภาคดั้งเดิม, แจงโก เฟทท์ จากภาพยนตร์ในชุดไตรภาคต้น, และ ดิน จาริน จากซีรีส์"เดอะแมนดาลอเรียน" เป็นต้น
ตัวละครกลุ่มนี้ถูกคิดขึ้นครั้งแรกเป็นกลุ่มทหารกองกำลังพิเศษสวมชุดเกราะสีขาวที่ทีมงานตั้งใจจะให้มีบทบาทในภาพยนตร์ "สตาร์ วอร์ส 2" ต่อมาแนวคิดนี้ถูกปรับเปลี่ยนจนกลายเป็นตัวละครนักล่าเงินรางวัลคนเดียว นั่นคือ โบบา เฟทท์ ในฉบับภาพยนตร์ไม่มีการกล่าวถึงที่มาที่ไปของตัวละครนี้อย่างชัดเจนว่าเป็นชาวแมนดาลอร์ แต่เนื่องจากตัวละครนี้ได้รับความนิยมอย่างสูง จึงเกิดเป็นเรื่องราวปูมหลังขยายต่อยอดไปมากมาย กลายเป็นเรื่องราวเกี่ยวกับชาวแมนดาลอร์ ซึ่งมีบทบาทหลากหลายในสื่อต่างๆ ของสตาร์ วอร์ส ไม่ว่าจะเป็นนวนิยาย หนังสือการ์ตูน ภาพยนตร์ชุดทางโทรทัศน์ และวิดีโอเกม เป็นต้น
เรื่องราวภูมิหลังของชาวแมนดาลอร์ถูกต่อเติมไปอย่างมากในเรื่องแต่งเสริมของ"สตาร์ วอร์ส" และภาพยนตร์ชุดทางโทรทัศน์ ที่สำคัญ ได้แก่ "", "เรเบลส์", และ "เดอะแมนดาลอเรียน" ตามเนื้อเรื่องนั้น ชาวแมนดาลอร์ไม่ได้เป็นเผ่าพันธุ์หรือสายพันธุ์มนุษย์ต่างดาวสายพันธุ์ใดสายพันธุ์หนึ่ง แต่เป็นกลุ่มชาติพันธุ์ที่ส่วนใหญ่เป็นเผ่าพันธุ์มนุษย์จากดาวเคราะห์แมนดาลอร์ และมีความเชื่อในวิถีนักรบอย่างเดียวกัน
ต้นกำเนิดและการพัฒนา.
ในช่วงของการออกแบบงานสร้างสำหรับภาพยนตร์ "จักรวรรดิเอมไพร์โต้กลับ" (พ.ศ. 2523) ราล์ฟ แมคควอรี และ โจ จอห์นสตัน ได้ออกแบบชุดเกราะสำหรับทหารระดับสุดยอดคอมมานโดจากระบบดาวแมนดาลอร์เอาไว้ ชุดเกราะนี้มีสีขาว มีอาวุธมากมายสำหรับต่อสู้กับเจได ในตอนแรกทีมงานตั้งใจจะให้ทหารนี้มีชื่อว่า "ซูเปอร์ทรูปเปอร์" และมีหน้าตาเหมือนๆ กัน ต่อมากลุ่มทหารนี้จึงค่อยๆ ถูกดัดแปลงบทบาทใหม่ กลายเป็นตัวละครนักล่าเงินรางวัลเพียงคนเดียว นั่นคือโบบา เฟทท์ ชุดเกราะก็ถูกออกแบบใหม่ แต่ยังมีองค์ประกอบที่มาจากต้นฉบับเดิม เช่น ยิงเลเซอร์จากข้อมือได้ มีจรวดลูกดอก และมีเจ็ตแพ็ค - จรวดสะพายหลังที่ทำให้บินได้
วัดตะวันเรือง

วัดตะวันเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสี่ อำเภอคลองหลวง จังหวัดปทุมธานี 
วัดตะวันเรืองเริ่มสร้างเป็นสำนักสงฆ์เมื่อปี พ.ศ. 2447 ตามปีบวชของหลวงปู่ปั้น ยโส เจ้าอาวาสรูปแรกของวัด เดิมทีที่ตั้งวัดอยู่ที่หมู่ 12 ต่อมาจึงย้ายมาอยู่ ณ ที่ตั้งวัดปัจจุบัน เมื่อเริ่มแรกวัดชื่อวัดตาวัน ตามชื่อของผู้ที่ถึงแก่กรรมคนแรกของชุมชน ราว พ.ศ. 2460 สมเด็จพระมหาสมณเจ้า กรมพระยาวชิรญาณวโรรส พระสังฆราชในสมัยนั้น ได้เสด็จมาประทับแรมที่วัดและทรงเปลี่ยนชื่อวัดเป็น "วัดตะวันเรือง" แปลว่าวัดที่รุ่งเรืองดุจดวงตะวัน ได้รับอนุญาตให้ตั้งเป็นวัดเมื่อวันที่ 25 เมษายน พ.ศ. 2470 และได้รับพระราชทานวิสุงคามสีมา เมื่อวันที่ 10 สิงหาคม พ.ศ. 2491
อาคารเสนาสนะที่สำคัญ ได้แก่ อุโบสถหลังแรกทำด้วยไม้มุงด้วยสังกะสี ใช้ทำสังฆกรรมจนถึง พ.ศ. 2509 จึงทำการรื้อถอน และได้สร้างอุโบสถหลังใหม่เมื่อ พ.ศ. 2509 ภายในอุโบสถมีภาพจิตรกรรมฝาผนังรูปพุทธประวัติหลายตอน เช่น ตอนที่เจ้าชายสิทธัตถะออกผนวช และภายในมีการทาสีติดตาวเพดาน และประดิษฐาน หลวงพ่อผ่องพุทธวิสุทธิคุณ ศาลาการเปรียญสร้างเมื่อ พ.ศ. 2524 หอสวดมนต์สิริวรคุณ สร้างเมื่อ พ.ศ. 2522 วิหารหลวงปู่สุโขทัยสร้างเมื่อ พ.ศ. 2527 เป็นที่ประดิษฐานหลวงปู่สุโขทัย ศาลาอเนกประสงค์ คุณสุรทินกร์ บุนนาค สร้างเมื่อ พ.ศ. 2541 กุฏิ ได้แก่ กุฏิทับทอง (สร้าง พ.ศ. 2538) ปัจจุบันเป็นกุฏิเจ้าอาวาส กุฏิอุทยานิล (สร้าง พ.ศ. 2537) กุฏิแต่งตั้ง (สร้าง พ.ศ. 2537) กุฏิบำรุงศิลป์ (สร้าง พ.ศ. 2534) ฌาปนสถาน (เมรุ) สร้างเมื่อ พ.ศ. 2534 และโรงเรียนพระปริยัติธรรมและหอสมุดโฆสิตศีลคุณ สร้างเมื่อ พ.ศ. 2535
รัฐสภานิวซีแลนด์

รัฐสภานิวซีแลนด์  เป็นสภานิติบัญญัติระบบสภาเดี่ยวของประเทศนิวซีแลนด์ ประกอบด้วยสมเด็จพระราชินีนาถแห่งนิวซีแลนด์ (รัฐสภากษัตริย์) และสภาผู้แทนราษฎร โดยมีผู้สำเร็จราชการ (governor-general) สำเร็จราชการแทนพระมหากษัตริย์แห่งนิวซีแลนด์ ก่อนปีค.ศ. 1951 เคยมีสภาสูง คือ คณะกรรมการที่ปรึกษาฝ่ายนิติบัญญัติ  รัฐสภานิวซีแลนด์ก่อตั้งขึ้นในปีค.ศ. 1854 และเป็นหนึ่งในสภานิติบัญญัติที่เก่าแก่ที่สุดในโลกที่ยังคงอยู่ในปัจจุบัน ที่ทำการรัฐสภาตั้งอยู่นครเวลลิงตัน เมืองหลวงของนิวซีแลนด์ ตั้งแต่ค.ศ. 1865
สภาผู้แทนราษฎรประกอบด้วยสมาชิกรัฐสภาจำนวน 120 คน โดยจำนวนอาจมีการเปลี่ยนแปลงในกรณีมีที่นั่งส่วนขยาย (overhang seats) โดยมีสมาชิกรัฐสภาจำนวน 72 คนมาจากการเลือกตั้งแบบแบ่งเขตเขตละหนึ่งคน และที่เหลือเป็นสมาชิกแบบบัญชีรายชื่อซึ่งจัดสรรปันส่วนจากคะแนนเสียงของพรรคต่อคะแนนรวมทั้งหมด ชาวมาวรีเริ่มมีผู้แทนในรัฐสภาตั้งแต่ปีค.ศ. 1867 และในปีค.ศ. 1893 สตรีได้รับสิทธิในการเลือกตั้ง รัฐสภามีวาระครั้งละสามปี โดยสามารถเลือกตั้งได้ล่วงหน้าในกรณีมีการยุบสภา
รัฐสภานั้นมีความเชื่อมโยงอย่างใกล้ชิดกับฝ่ายบริหาร โดยรัฐบาลนิวซีแลนด์ประกอบด้วยนายกรัฐมนตรี (หัวหน้ารัฐบาล) และรัฐมนตรีต่างๆ โดยตามหลักการของรัฐบาลที่มีความรับผิดชอบ รัฐมนตรีนั้นจะต้องเป็นสมาชิกรัฐสภา และจะต้องได้รับความไว้วางใจจากรัฐสภา
ทั้งพระมหากษัตริย์ (พระองค์ปัจจุบัน คือ สมเด็จพระเจ้าชาลส์ที่ 3) และผู้สำเร็จราชการ จะไม่มีส่วนร่วมในขั้นตอนนิติบัญญัติ ยกเว้นแต่การลงพระปรมาภิไธยเพื่อให้ร่างกฎหมายที่ผ่านการรับรองโดยรัฐสภาตราเป็นกฎหมายได้อย่างสมบูรณ์ นอกจากนี้ผู้สำเร็จราชการมีบทบาทและอำนาจตรงในการเรียกประชุมรัฐสภา และยุบสภา โดยในกรณีนี้จะมีอำนาจให้มีการจัดการเลือกตั้งใหม่ได้
หมายเหตุ.
<templatestyles src="Reflist/styles.css" />
วัดสระพัง (จังหวัดนครปฐม)

วัดสระพัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม มีที่ดินตั้งวัดเนื้อที่ 14 ไร่ 3 งาน 84 ตารางวา 
วัดสระพังสร้างเมื่อปี พ.ศ. 2470 ได้รับพระราชทานวิสุงคามสีมาเมื่อวันที่ 14 พฤศจิกายน พ.ศ. 2510 ผู้สร้างวัดคือ หลวงพ่ออินทร์ จากวัดบ่อน้ำจืด และมีเจ้าอาวาสถัดมาคือพระอาจารย์มาก 7 ปี พระอาจารย์นม 3 ปี พระอาจารย์ย้อย (ไม่ได้เป็นเจ้าอาวาส อยู่ 24 ปี) หลวงพ่อเณร ต่อมาเมื่อ พ.ศ. 2508 ได้ก่อสร้างอุโบสถปิดทอง พ.ศ. 2512 พระอาจารย์ปรีชา มาเป็นเจ้าอาวาส พ.ศ. 2526 พระครูไพโรจน์ภัทรคุณ มาเป็นเจ้าอาวาส พ.ศ. 2530 ชาวบ้านได้นิมนต์หลวงพ่อเณร สมบูรณ์จริง มาเป็น เจ้าอาวาส และสร้างอุโบสถปิดทองเมื่อ พ.ศ. 2512 หลวงพ่อทองย้อย (ไม่ได้เป็นเจ้าอาวาส) ได้ย้ายกุฏิ จากทิศใต้ไปทิศเหนือ ปัจจุบันมีพระครูไพโรจน์ภัทรกุล เป็นเจ้าอาวาส
วัดสระพังมีปูชนียวัตถุได้แก่ พระพุทธรูป หลวงพ่อโสธรจำลองขนาดหน้าตัก 50 นิ้ว และพระประธานในอุโบสถ หล่อขึ้นเมื่อ พ.ศ. 2505 ต่อมาได้เกิดไฟไหม้ในอุโบสถ เนื่องจากพระรูปนึงได้จุดเทียนใหญ่ไว้สำหรับสวดมนต์และไม่ได้ดับ อุโบสถเสียหายมาก พื้นปูนระเบิด ผนังเพดานปูนที่ฉาบภายในเสียหายทั้งหมด พระประธานเองได้รับการบูรณะปิดทองทั้งองค์ใหม่เมื่อ พ.ศ. 2533 โดยตัวช่างซ่อมองค์พระเอง เป็นประธานทำบุญปิดทอง ภายในวัดมีหุ่นยักษ์
เควิน มุน

เควิน มุน (เกิด 23 กุมภาพันธ์ พ.ศ. 2541) หรือเป็นที่รู้จักในชื่อ เควิน เป็นนักร้องและศิลปินชาวแคนาดาที่เซ็นสัญญากับกาเกาเอ็ม ภายใต้ ครีเกอร์เอนเตอร์เทนเมนต์ เขามีชื่อเสียงจากการเป็นสมาชิกและนักร้องหลักของบอยแบนด์วงเดอะบอยซ์ ซึ่งเปิดตัวในเดือนธันวาคม พ.ศ. 2560
ตั้งแต่ปี พ.ศ. 2561 เควินยังเป็นพิธีกรรายการโทรทัศน์ซิมพลายเคป็อปร่วมกับเจค็อปเพื่อนร่วมวงของเขา
วัดบางช้างเหนือ

วัดบางช้างเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองใหม่ อำเภอสามพราน จังหวัดนครปฐม ปัจจุบันมี พระราชวชิรสุตาภรณ์ (พนม รตนาโภ นามสกุล คงคา) เป็นเจ้าอาวาส
วัดบางช้างเหนือสร้างขึ้นเมื่อ พ.ศ. 2370 ในสมัยพระบาทสมเด็จพระนั่งเกล้าเจ้าอยู่หัว เดิมชื่อ วัดใหม่ ต่อมา พ.ศ. 2459 สมเด็จพระมหาสมณเจ้า กรมพระยาวชิรญาณวโรรสได้เสด็จตรวจเยี่ยมวัดต่าง ๆ ในเขตอำเภอสามพราน และตรัสให้เรียกใหม่ว่า "วัดบางช้างเหนือ" ได้ประกาศตั้งวัดเมื่อ พ.ศ. 2470 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2493 ในอดีตพระเถระที่มีชื่อเสียงของวัดนี้ ได้แก่ หลวงปู่จ้อย อดีตเจ้าอาวาสรูปที่ 2 พระครูปลัดผัน (ดิสฺสสุวณฺโณ) อดีตเจ้าอาวาสรูปที่ 5 และพระพิศาลศึกษากร (สงัด อุคฺคเสโน) อดีตเจ้าอาวาสรูปที่ 6 
เสนาสนะในวัดได้แก่ อุโบสถหลังเก่ามีขนาดค่อนข้างเล็กตั้งอยู่ด้านหน้าติดริมแม่น้ำนครชัยศรี ภายในมีพระพุทธรูปปางมารวิชัยประดิษฐานอยู่ 3 องค์ ก่อด้วยอิฐมอญแล้วปั้นปูนพอกทับอีกชั้นหนึ่งศิลปะรัตนโกสินทร์ ต่อมาทางวัดได้สร้างอุโบสถหลังใหม่ขึ้นและทำพิธีเททองพระประธานเมื่อวันที่ 8 เมษายน พ.ศ. 2519 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จฯมาเททอง พระพุทธชินราชจำลองซึ่งประดิษฐานอยู่ในอุโบสถและทรงปลูกต้นศรีมหาโพธิ์ไว้ทางซ้ายของอุโบสถวัดบางช้างเหนือ และมีวิหารหลวงปู่จ้อย
อิฟไอเอเวอร์ฟอลอินเลิฟ

"อิฟไอเอเวอร์ฟอลอินเลิฟ" (อังกฤษ: If I Ever Fall in Love) คือเพลงที่ขับร้องโดย กลุ่มนักร้องชายประสานเสียงแนวอาร์แอนด์บีโซลชาวอเมริกัน สามารถติดอันดับ 2 บนชาร์ตบิลบอร์ดฮอต 100 ในสหรัฐอเมริกาในปี พ.ศ. 2535 เป็นเวลา 8 สัปดาห์ และขึ้นถึงอันดับ 1 ในชาร์ตอาร์แอนด์บี ของสหรัฐอเมริกา เพลงนี้ยังเป็นเพลงฮิตเพียงเพลงเดียวของพวกเขาที่ติดอันดับท็อป 40 ในสหราชอาณาจักร โดยขึ้นสูงสุดที่อันดับ 36
อีสต์ 17 และ แกเบรียล.
"อิฟไอเอเวอร์ฟอลอินเลิฟ" ถูกนำมาขับร้องใหม่เป็นเพลงคู่ระหว่างบอยแบนด์ชาวอังกฤษ อีสต์ 17 กับนักร้องหญิง แกเบรียล และถูกเปลี่ยนชื่อเป็น "อิฟยูเอเวอร์" (อังกฤษ:If You Ever) เวอร์ชันคัฟเวอร์นี้ขึ้นถึงอันดับ 2 บนชาร์ตซิงเกิลแห่งสหราชอาณาจักร และยังติดในสิบอันดับแรกของชาร์ตในไอร์แลนด์ ลัตเวีย และสวีเดน อีกด้วย เพลงนี้ได้รับการรับรองระดับแผ่นเสียงแพลทินัมจาก องค์กรตัวแทนอุตสาหกรรมสิ่งบันทึกเสียงบริติช ในเดือนกันยายน พ.ศ. 2562 ด้วยยอดขายและการสตรีมเกิน 600,000 หน่วย
เพลงนี้ถูกตัดเป็นซิงเกิลแรกจากอัลบั้มรวมเพลงฮิตของ อีสต์ 17 และเป็นซิงเกิลที่ 4 จากอัลบั้มที่ชื่อเดียวกันกับแกเบรียลด้วย
ชาร์ต.
<templatestyles src="Col-begin/styles.css"/>
พระเจ้าแฮรัลด์ที่ 3 แห่งเดนมาร์ก

พระเจ้าแฮรัลด์ที่ 3 แห่งเดนมาร์ก (Harald the Whetstone หรือ "แฮรัลด์ หินลับมีด" ; ราว ค.ศ. 1040 - 17 เมษายน ค.ศ. 1080) เป็นพระมหากษัตริย์แห่งเดนมาร์กตั้งแต่ค.ศ. 1076 ถึง ค.ศ. 1080 กษัตริย์แฮรัลด์ที่ 3 เป็นพระโอรสนอกสมรสในพระเจ้าสเวนที่ 2 แห่งเดนมาร์ก และทรงชิงมงกุฎกับพระอนุชาบางพระองค์ พระองค์เป็นกษัตริยืที่สร้างความสงบสุขและริเริ่มการปฏิรูปหลายอย่าง พระองค์อภิเษกสมรสกับมาร์กาเรธา ฮัสยอร์นสแด็ทเทอร์ ผู้เป็นพระญาติ แต่ไม่มีทายาท และราชบัลลังก์จึงส่งผ่านไปยังพระเจ้าคนุตที่ 4 แห่งเดนมาร์ก พระอนุชา ต่อมาพระอนุชาต่างมารดา 4 พระองค์ได้ครองราชบัลลังก์เดนมาร์ก
พระราชประวัติ.
เจ้าชายแฮรัลด์ประสูติราวปี ค.ศ. 1040 เป็นพระราชโอรสในพระเจ้าสเวนที่ 2 แห่งเดนมาร์ก พระองค์ทรงร่วมกับพระราชบิดาในการบุกปล้นสะดมอังกฤษในปี ค.ศ. 1069 ร่วมกับสมเด็จอา คือ ยาร์ลอัสบ์ยอร์น และพระอนุชาคือ เจ้าชายคนุต
หลังจากพระราชบิดาเสด็จสวรรคตในปี ค.ศ. 1076 เจ้าชายแฮรัลด์ได้รับเลือกให้เป็นพระมหากษัตริย์หลังจากแข่งขันกับเจ้าชายคนุต พระอนุชา ในการประชุมสภาขุนนางที่อีซือเรอใกล้โอดเชอร์เรด เพื่อให้ได้รับการเลือกตั้ง พระองค์ทรงให้สัตย์สาบานที่เรียกว่า "กฎหมายของแฮรัลด์" โดยทรงประกาศเจตจำนงในการรักษาหลักนิติธรรมให้ยังคงอยู่ ในรัชกาลของพระองค์ กษัตริย์แฮรัลด์ที่ 3 เผชิญกับการต่อต้านจากเหล่าพระอนุชาทั้งหลาย โดยเฉพาะเจ้าชายคนุตต่อต้านมากที่สุด ซึ่งได้รับการสนับสนุนจากพระเจ้าโอลาฟที่ 3 แห่งนอร์เวย์ สมเด็จพระสันตะปาปาเกรกอรีที่ 7 ทรงเข้ามาเจรจาไกล่เกลี่ย โดยทรงขอให้กษัตริย์โอลาฟแห่งนอร์เวย์ไม่ให้เลือกข้าง และทรงขอให้กษัตริย์แฮรัลด์แบ่งสรรอำนาจให้แก่เหล่าพระอนุชา
กษัตริย์แฮรัลด์ต้องทรงพึ่งพาเหล่าขุนนางที่มีอิทธิพลในเดนมาร์กที่ช่วยเลือกตั้งให้พระองค์เป็นกษัตริย์ และทรงแทบไม่ได้ต่อต้านพวกเขาเลย ผลที่ได้คือ พระองค์ไม่ต้องรับมือกับสงครามขนาดใหญ่ และทรงใช้ช่วงสงบศึกในการพัฒนาในทางอื่น พระองค์เป็นที่รู้จักจากการยกระดับและทำให้สกุลเงินตราเป็นมาตรฐาน และทรงก่อตั้งโรงกษาปณ์ที่รีเบ วีบอร์ก ลุนด์ และชเลสวิช พระองค์ริเริ่มให้สาธารณชนได้ใช้ประโยชน์จากป่าหลวงของราชวงศ์ กษัตริย์แฮรัลด์ยังทรงเปลี่ยนแปลงธรรมเนียมกฏหมายของเดนมาร์ก จากการพิจารณาคดีด้วยการต่อสู้มาเป็น "ยาร์นเบือร์ด"หรือ การพิจารณาคดีโดยใช้วิธีทรมานด้วยการถือแท่งเหล็กร้อนจนเหล็กแดง และทรงใช้ระบบที่นำมาจากอังกฤษคือ ให้บุรุษผู้ทรงเกียรติให้สัตย์สาบานในนามของคู่กรณีระหว่างการพิจารณาคดี ว่ากันว่า พระองค์ยังคงดำเนินตามนโยบายของกษัตริย์สเวนที่ 2 ในการขอให้สมเด็จพระสันตะปาปาทรงประทานมุขมณฑลในเดนมาร์ก แต่ไม่ประสบความสำเร็จ
กษัตริย์แฮรัลด์ที่ 3 เสด็จสวรรคตในวันที่ 17 เมษายน ค.ศ. 1080 พระบรมศพฝังที่โบสถ์ดาลบีในสคาเนีย ผู้สืบบัลลังก์พระองค์ต่อมาคือ กษัตริย์คนุตที่ 4 พระอนุชา
พระราชมรดก.
แซ็กโซ แกรมมาติคัส ดูหมิ่นกษัตริย์แฮรัลด์ว่าทรงเป็นกษัตริย์ที่อ่อนแอและไม่มีประสิทธิภาพ ทรงยอมจำนนต่อเจตจำนงของสามัญชน ในขณะที่ อาลินอธแห่งแคนเทอร์เบอรี ได้บรรยายถึงพระองค์ว่าเป็น "ผู้บัญญัติกฎหมายอันเป็นที่รักของประชาชน" พระองค์ยังทรงได้รับการบรรยายว่าเป็นผู้ที่ปล่อยให้คนอื่นควบคุมการกระทำของพระองค์ ด้วยมีพระอารมณ์ที่ไม่รุนแรง ซึ่งอาจเป็นการบรรยายพระสมัญญาของพระองค์ว่า "หินลับมีด" (ภาษาเดนมาร์ก เรียกพระองค์ว่า "แฮรัลด์ เฮ็น") ในหลักฐานบางแหล่งเรียกพระองค์ว่า "แฮรัลด์ ผู้อ่อนโยน"
การปฏิรูปกฏหมายของกษัตริย์แฮรัลด์ไม่ประสบผลสำเร็จอย่างเต็มที่ และมาสำเร็จในรัชสมัยพระเจ้าวัลเดมาร์ที่ 2 แห่งเดนมาร์ก ในคริสต์ศตวรรษที่ 13 แม้แต่ประวัติศาสตร์การปฏิรูปเงินตราของพระองค์ก็ยังคงเป็นที่สงสัย
วัดบ่อทอง (จังหวัดปทุมธานี)

วัดบ่อทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูขวาง อำเภอลาดหลุมแก้ว จังหวัดปทุมธานี มีเนื้อที่ 30 ไร่ 
ประวัติ.
วัดบ่อทองสร้างเมื่อ พ.ศ. 2434 โดยสร้างเป็นสำนักสงฆ์ก่อน เจ้าอาวาสสำนักสงฆ์ คือ พระอธิการเอี่ยม ซึ่งพระรามัญมุนี วัดบางหลวง ได้ส่งมาครองวัด ได้ชักนำคณะทายกทายิกา ร่วมก่อสร้างถาวรวัตถุขึ้น ต่อมาได้ขอพระราชทานวิสุงคามสีมา โดยมีพื้นที่กว้าง 2 เส้น ยาว 2 เส้น 5 วา และได้รับพระราชทานวิสุงคามสีมา เมื่อวันที่ 22 พฤษภาคม พ.ศ. 2459 หลังจากนั้น ประชาชนในแถบนี้ ได้สละทรัพย์ตามกำลังศรัทธา พร้อมกับพระเดชพระคุณพระรามัญมุนี (มะลิ) วัดบางหลวง ช่วยกันสร้างอุโบสถ บริเวณวัดที่สร้างขึ้นตอนนั้น มีเนื้อที่ 9 ไร่ 2 งาน เนื่องจากพื้นที่ส่วนใหญ่ ของบริเวณนี้เป็นป่าทึบมาก รกไปด้วยพฤกษชาติต่าง ๆ มีต้นไม้น้อยใหญ่ขึ้นเต็มไปหมด สัตว์ป่าก็มีมาก ด้วยเหตุที่บริเวณนี้ เป็นที่ลาดลุ่ม มีน้ำตลอดปี เมื่อก่อตั้งวัดขึ้นมา จึงพากันเรียกว่า วัดลาด 
ประชาชนที่อาศัยอยู่บริเวณนี้ ส่วนใหญ่เป็นชาวมอญ คาดว่า น่าจะย้ายรกรากถิ่นฐานมาจากชายแม่น้ำเจ้าพระยา เพื่อมาถางป่าจับจองพื้นที่ทำกิน บางส่วนก็มอบถวายให้จัดตั้ง ในสมัยพระอธิการสำเภา ภัมมโร เป็นเจ้าอาวาสวัดบ่อทอง ท่านได้ได้สร้างกุฏิหลังใหม่ขึ้น และยังได้สร้างโรงเรียนประชาบาลขึ้นหนึ่งหลัง และได้จัดให้มีประเพณีตักบาตรพระร้อยขึ้น เป็นงานประจำปีจนถึงปัจจุบันนี้ 
เสนาสนะ.
เสนาสนะที่สำคัญ ได้แก่ "พระพุทธบรมธาตุสุวรรณเจดีย์" ก่อสร้างเมื่อ พ.ศ. 2540 มีลักษณะเป็นเจดีย์ทรงกลม รูประฆังคว่ำ ความสูงของเจดีย์จากฐานถึงยอด ประมาณ 10 เมตร เส้นผ่าศูนย์กลาง 4 เมตร องค์เจดีย์สร้างอยู่บน มณฑปจัตุรมุข ขนาด กว้าง 6 เมตร ยาว 6 เมตร หน้าบันเจดีย์ ประดิษฐานอักษรพระนาม สส. ภายในมณฑปเป็นที่ประดิษฐานพระบรมสารีริกธาตุที่ได้รับพระราชทานจาก สมเด็จพระญาณสังวร สมเด็จพระสังฆราช สกลมหาสังฆปริณายก ด้านนอก พระพุทธบรมธาตุสุวรรณเจดีย์ มีกำแพงอิฐมอญ ก่อเลียบแบบกำแพงโบราณ สูง 2 เมตร ผนังกำแพงด้านใน ประดับด้วยภาพหินทราย แสดงเรื่องราววิถีชีวิตของคนไทยสมัยก่อนและช่องตั้งเทียนตลอดแนวกำแพง
ศาลาการเปรียญ หรือ ศาลาสุวรรณากรวิมลศรัทธา สร้างประมาณ พ.ศ. 2490 เป็นศาลาไม้ ได้รับการบูรณปฏิสังขรณ์และสร้างขยายมาแล้ว 2 ครั้ง กระทั่งปัจจุบัน มีขนาด กว้าง 18 เมตร ยาว 25 เมตร เป็นศาลาทรงไทยคู่ใหญ่เล็ก ซึ่งศาลาทรงไทยหลังใหญ่ หน้าบัน ด้านหน้า รูปนารายณ์ทรงครุฑ หน้าบัน ด้านหลัง เป็นรูปเทพนม ทำจากไม้สักแกะสลัก เชิงชายติดลวดลายฉลุไม้สัก ลูกกรงทำจากไม้สักแกะสลักลวดลายฉลุเช่นกัน
มาร์กาเรธา ฮัสยอร์นสแด็ทเทอร์

มาร์กาเรธา ฮัสยอร์นสแด็ทเทอร์ หรือ "มาร์กาเรธา อัสบ์ยอร์นสแด็ทเทอร์" (ศตวรรษที่ 11) ทรงเป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าฮารัลด์ที่ 3 แห่งเดนมาร์ก
มาร์กาเรธาเป็นธิดาในยาร์ลอัสบ์ยอร์น อูล์ฟเซน ซึ่งอาจเป็นสมเด็จอาในกษัตริย์ฮารัลด์ที่ 3 พระนางจึงทรงเป็นลูกพี่ลูกน้องกับพระสวามี สมเด็จพระราชินีมาร์กาเรธาไม่มีทายาทจากการอภิเษกสมรส รวมถึงไม่มีการทราบวันที่ประสูติและวันที่สิ้นพระชนม์ของพระนางด้วย
จากการทดสอบดีเอ็นเอในปีค.ศ. 2003 ได้ขจัดตำนานเก่าแก่หลายศตวรรษที่ว่า เจ้าหญิงแอสตริด สเวนสแด็ทเทอร์ถูกฝังอยู่ที่เสาทางตะวันออกเฉียงเหนือของมหาวิหารรอสกิลด์ ทฤษฎีใหม่ระบุว่าป้ายบนเสาสื่อถึงพระราชินีมาร์กาเรธา ฮัสยอร์นสแด็ทเทอร์ ซึ่งถูกจำกันมานานว่าเป็นพระศพของเจ้าหญิงแอสตริด
เชิงอรรถ.
<templatestyles src="Reflist/styles.css" />
พระมหากษัตริย์นิวซีแลนด์

พระมหากษัตริย์แห่งนิวซีแลนด์ คือระบอบราชาธิปไตยภายใต้รัฐธรรมนูญของประเทศนิวซีแลนด์โดยมีพระมหากษัตริย์ทรงเป็นประมุขแห่งรัฐ โดยองค์ปัจจุบันคือสมเด็จพระเจ้าชาลส์ที่ 3 เป็นสมเด็จพระราชาธิบดิแห่งนิวซีแลนด์ตั้งแต่ 8 กันยายน ค.ศ. 2022 ต่อจากพระราชมารดา และมีเจ้าชายวิลเลียม เจ้าชายแห่งเวลส์ เป็นรัชทายาทพระองค์ปัจจุบัน
จากผลของสนธิสัญญาไวตางีที่ทำในรัชสมัยของสมเด็จพระราชินีนาถวิกตอเรียแห่งสหราชอาณาจักร กับชาวเมารีในปีค.ศ. 1840 โดยมีผลทำให้พระมหากษัตริย์แห่งสหราชอาณาจักรกลายเป็นประมุขแห่งรัฐของนิวซีแลนด์ ต่อมาในภายหลังนิวซีแลนด์ได้ประกาศอิสรภาพจากสหราชอาณาจักรแล้ว สถาบันพระมหากษัตริย์จึงได้พัฒนามาเป็นสัญลักษณ์พิเศษของนิวซีแลนด์ โดยพระมหากษัตริย์แห่งนิวซีแลนด์นั้นในปัจจุบันถือเป็นพระมหากษัตริย์ของอีกกว่า 15 ประเทศในเครือจักรภพแห่งประชาชาติโดยในแต่ละประเทศนั้นล้วนมีเอกราชเป็นของตนเอง และมีสถาบันพระมหากษัตริย์เป็นของตนเองตามกฎหมาย ดังนั้นจึงทำให้พระมหากษัตริย์ของนิวซีแลนด์มีพระราชอิสริยยศเป็น "สมเด็จพระราชาธิบดิแห่งนิวซีแลนด์"  และทำให้พระองค์และสมาชิกในพระราชวงศ์ล้วนมีบทบาทในกิจกรรมสาธารณะต่างๆ ในนิวซีแลนด์ โดยตำแหน่งพระมหากษัตริย์ (ประมุข) เป็นสมาชิกพระราชวงศ์พระองค์เดียวที่มีบทบาททางรัฐธรรมนูญของนิวซีแลนด์
ตามรัฐธรรมนูญนั้นอำนาจบริหารทั้งหมดเป็นของพระมหากษัตริย์ ซึ่งการจะตรากฎหมายและบังคับใช้ได้นั้นจะต้องได้รับพระบรมราชานุญาตโดยมีพระบรมราชโองการเพื่อประกาศในราชกิจจานุเบกษาภายหลังจากการเห็นชอบโดยรัฐสภา อย่างไรก็ตามพระราชอำนาจนั้นเป็นไปตามบทบัญญัติในระบบราชาธิปไตยภายใต้รัฐธรรมนูญโดยจำกัดตามรัฐธรรมนูญ พระราชอำนาจส่วนมากนั้นใช้โดยสมาชิกรัฐสภาที่มาจากการเลือกตั้ง คณะรัฐมนตรีซึ่งมาจากสมาชิกรัฐสภา ผู้พิพากษาและผู้พิจารณาคดี พระราชอำนาจอื่นๆ ของพระมหากษัตริย์ อาทิเช่น การแต่งตั้งนายกรัฐมนตรีถือเป็นบทบาทสำคัญแต่ถือเป็นอำนาจจำกัดตามบทบาทของพระมหากษัตริย์ 
เนื่องจากพระมหากษัตริย์นั้นประทับอยู่ในสหราชอาณาจักร ส่วนใหญ่หน้าที่ตามรัฐธรรมนูญและพิธีการต่างๆ ภายในราชอาณาจักรนิวซีแลนด์นั้นจะกระทำโดยผู้แทนพระองค์ ซึ่งได้แก่ผู้สำเร็จราชการแห่งนิวซีแลนด์
ในปัจจุบันบทบาทของสถาบันพระมหากษัตริย์ในนิวซีแลนด์นั้นเป็นหัวข้อสำคัญเสมอมา โดยชาวนิวซีแลนด์บางส่วนคิดว่าจะเหมาะสมกว่าถ้านิวซีแลนด์เปลี่ยนการปกครองเป็นสาธารณรัฐโดยมีชาวนิวซีแลนด์เป็นประมุขแห่งรัฐแทน ในขณะที่ประชาชนอีกส่วนหนึ่งก็ยังสนับสนุนสถาบันพระมหากษัตริย์อยู่
ตำบลบีแซคี

บีแซคี  เป็นตำบลในอำเภอกลาง เทศมณฑลโกลแบฮอร์ จังหวัดโฆรอซอเนแรแซวี ประเทศอิหร่าน แบ่งออกเป็น 98 หมู่บ้าน จากสำมะโน พ.ศ. 2549 ตำบลนี้มีประชากร 11,740 คนใน 2,840 ครัวเรือน
อำเภอกลาง (เทศมณฑลโกลแบฮอร์)

อำเภอกลางแห่งเทศมณฑลโกลแบฮอร์  เป็นอำเภอ (แบฆช์) ในเทศมณฑลโกลแบฮอร์ จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 อำเภอนี้มีประชากร 34,556 คนใน 8,800 ครัวเรือน อำเภอนี้มี 2 เมือง คือ แชฮ์เรแจดีเดโกลแบฮอร์และโกลแมคอน และ 2 ตำบล คือ ตำบลบีแซคีและตำบลโกลแมคอน
ผู้สำเร็จราชการนิวซีแลนด์

ผู้สำเร็จราชการนิวซีแลนด์  เป็นผู้สำเร็จราชการในประเทศนิวซีแลนด์แทนพระมหากษัตริย์นิวซีแลนด์ ซึ่งพระองค์ปัจจุบันคือ สมเด็จพระเจ้าชาลส์ที่ 3 ซึ่งประทับอยู่ที่สหราชอาณาจักร พระมหากษัตริย์ทรงแต่งตั้งผู้สำเร็จราชการตามคำกราบบังคมทูลของนายกรัฐมนตรีเพื่อปฏิบัติพระราชกรณียกิจแทนพระองค์ภายในราชอาณาจักรนิวซีแลนด์
ผู้สำเร็จราชการในสมัยก่อนปีค.ศ. 1917 เรียกว่า "ผู้ว่าราชการ"  มีหน้าที่เป็นผู้แทนพระองค์ในพระมหากษัตริย์แห่งสหราชอาณาจักร และตัวแทนของรัฐบาลสหราชอาณาจักร ดังนั้นผู้ดำรงตำแหน่งในอดีตล้วนเป็นบุคคลสัญชาติบริติช ซึ่งส่วนใหญ่สืบมาจากตระกูลขุนนางตั้งแต่ช่วงปีค.ศ. 1890 เป็นต้นมา ต่อมาหลังจากการประกาศใช้ธรรมนูญแห่งเวสต์มินส์เตอร์เมื่อค.ศ. 1947 ผู้สำเร็จราชการได้มีความเป็นอิสระมากขึ้นในฐานะผู้แทนพระองค์ในพระมหากษัตริย์ ในปีค.ศ. 1972 เซอร์เดนิส บลันเดลล์ กลายเป็นชาวนิวซีแลนด์คนแรกที่ได้รับตำแหน่งผู้สำเร็จราชการ
ผู้สำเร็จราชการโดยปกติมีวาระการดำรงตำแหน่ง 5 ปี แต่สามารถยืดวาระได้เล็กน้อยตามความเหมาะสมแต่โดยปกติจะถือว่ามีวาระ "ตามพระราชอัธยาศัย" ผู้ดำรงตำแหน่งคนปัจจุบันคือ เดมซินดี คิโระ ซึ่งเข้ารับตำแหน่งเมื่อวันที่ 21 ตุลาคม ค.ศ. 2021 ผู้สำเร็จราชการใช้หน่วยราชการในสังกัดสำนักนายกรัฐมนตรี<templatestyles src="Template:TOC limit/styles.css" />
เทศมณฑลเชนอรอน

เชนอรอน  เป็นเทศมณฑลในจังหวัดโฆรอซอเนแรแซวี ประเทศอิหร่าน โดยมีเชนอรอนเป็นเมืองหลัก ซึ่งอยู่ห่างจากแมชแฮดไปทางตะวันตกประมาณ 45 กิโลเมตร จากสำมะโน พ.ศ. 2549 เทศมณฑลนี้มีประชากร 108,533 คนใน 26,937 ครัวเรือน 
เทศมณฑลเชนอรอนแบ่งออกเป็น 2 อำเภอ คือ อำเภอกลางและอำเภอโกลแบฮอร์ และมี 3 เมือง คือ เชนอรอน, แชฮ์เรแจดีเดโกลแบฮอร์ และโกลแมคอน
อาร์ม็อง-แอมานุแอล ดูว์ แปลซี เดอ รีเชอลีเยอ

อาร์ม็อง-แอมานุแอล ดูว์ แปลซี เดอ รีเชอลีเยอ  เป็นรัฐบุรุษและนักการเมืองชาวฝรั่งเศสในช่วงการฟื้นฟูราชวงศ์บูร์บง เขาสืบบรรดาศักดิ์ดยุกแห่งรีเชอลีเยอต่อจากบิดาใน ค.ศ. 1791
ประวัติ.
เขาเกิดในกรุงปารีสในตระกูลรีเชอลีเยอ ซึ่งเป็นตระกูลขุนนางผู้ใกล้ชิดกับสถาบันกษัตริย์มากที่สุด ด้วยเหตุนี้ทำให้เป็นมีหัวคิดนิยมเจ้า ด้วยความที่เป็นบุตรชายคนโตของดยุก ทำให้เขาถูกเรียกตามมารยาทว่า "เคานต์แห่งชีนง" แม้ว่าไม่ไช่บรรดาศักดิ์อย่างเป็นทางการก็ตาม
ค.ศ. 1790 เขาได้รับมอบหมายจากพระนางมารี อ็องตัวแน็ต ให้เดินทางไปเป็นทูตที่กรุงเวียนนา จักรวรรดิโรมันอันศักดิ์สิทธิ์ เพื่อหารือเกี่ยวกับเหตุการณ์ปฏิวัติฝรั่งเศสกับจักรพรรดิโยเซ็ฟที่ 2 พระเชษฐาของพระนาง แต่ก่อนที่เขาจะเดินทางถึง จักรพรรดิโยเซ็ฟที่ 2 เสด็จสวรรคต เขาจึงได้เข้าร่วมพิธีราชาภิเษกของจักรพรรดิเลโอพ็อลท์ที่ 2 ที่นครฟรังค์ฟวร์ท แล้วจึงตามเสด็จไปยังกรุงเวียนนา ต่อมาเมื่อบิดาของเขาถึงแก่กรรมใน ค.ศ. 1791 พระเจ้าหลุยส์ที่ 16 ทรงเรียกตัวเขากลับกรุงปารีสเพื่อรับตำแหน่งและทำงานต่อจากบิดาที่พระราชวังตุยเลอรี 
เขารู้สึกว่าตัวเองไม่มีบทบาทในราชสำนักที่จะช่วยกอบกู้สถานการณ์ของฝ่ายเจ้า จึงขออนุญาตสภาร่างรัฐธรรมนูญแห่งชาติเดินทางกลับไปเป็นทูตที่กรุงเวียนนา เมื่ออาศัยอยู่เวียนนาได้สักพัก เขาเข้าร่วมกับกองทัพของเจ้าชายแห่งกงเด (ลูกพี่ลูกน้องของพระเจ้าหลุยส์ที่ 16) ซึ่งตั้งทัพอยู่บริเวณเมืองโคเบล็นทซ์นอกชายแดนฝรั่งเศส เพื่อต่อต้านฝ่ายปฏิวัติ แต่เมื่อกองทัพของกงเดประสบความพ่ายแพ้หลายครั้ง เขาจึงเดินทางไปรับราชการทหารในรัสเซียตามคำชวนของพระนางเจ้าเยกาเจรีนา และได้รับยศพลตรีในกองทัพจักรวรรดิรัสเซีย เขาลาออกเมื่อเกิดการผลัดแผ่นดินในรัสเซีย เนื่องจากจักรพรรดิพอลที่ 1 แห่งรัสเซีย ไม่ทรงโปรดปรานเขา ต่อมาเมื่อจักรพรรดิพอลถูกปลงพระชนม์ใน ค.ศ. 1801 อเล็กซานเดอร์ที่ 1 แห่งรัสเซีย จักรพรรดิพระองค์ใหม่ซึ่งทรงคุ้นเคยกับเขา ทรงชวนเขากลับมารับราชการรัสเซียอีกครั้ง
เขารับราชการรัสเซียจนถึง ค.ศ. 1814 แล้วจึงเดินทางกลับฝรั่งเศส แต่เมื่อนโปเลียนหนีจากเกาะเอลบาและกลับมาทวงคืนบัลลังก์ รีเชอลีเยอเดินทางไปกรุงเวียนนาเพื่อเข้าร่วมกับกองทัพรัสเซีย และเมื่อสามารถขับไล่นโปเลียนแบบราบคาบ เขากลายเป็นบุคคลที่อิทธิพลในฐานะคนสนิทของจักรพรรดิรัสเซีย แต่เขาก็ยังปฏิเสธตำแหน่งในรัฐบาลฝรั่งเศส ท้ายที่สุด เมื่อนายกรัฐมนตรีตาแลร็องลาออกก่อนหน้าการเปิดประชุมสภาฐานันดรชุดใหม่ที่มีแต่พวกคลั่งเจ้า เขาตัดสินใจรับตำแหน่งนายกรัฐมนตรีต่อจากตาแลร็อง บันทึกของเขาระบุว่าเขาไม่รู้จักใครสักคนในคณะรัฐมนตรี
สเวิร์ฟ สตริกแลนด์

สตีฟอน สตริกแลนด์ (Stephon Strickland; 30 กันยายน ค.ศ. 1990) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้นาม ไอไซอา "สเวิร์ฟ" สกอตต์ (Isaiah "Swerve" Scott) อดีตหัวหน้ากลุ่ม Hit Row
ในนาม เชน สตริกแลนด์ (Shane Strickland) เป็นที่รู้จักในการปล้ำ สมาคม Maryland Championship Wrestling (MCW), Major League Wrestling (MLW), Evolve Wrestling และ Combat Zone Wrestling (CZW) ได้แชมป์ MLW World Heavyweight Champion, Evolve Champion และ CZW World Heavyweight Champion เขายังเป็นที่รู้จักดีในสมาคม "Lucha Underground" ภายใต้นาม คิลช็อต (Killshot) นอกจากนี้เขายังเป็นอดีตแชมป์ CZW Wired TV Champion และ PCW Ultra Heavyweight Champion ในปี 2022 ได้เซ็นสัญญากับ AEW ในชื่อ สเวิร์ฟ สตริกแลนด์ (Swerve Strickland) เป็นแชมป์โลก AEW
ท่านจาฮี ชีวิตนี้ไม่มีถอย!

ท่านจาฮี ชีวิตนี้ไม่มีถอย! หรือ ท่านปีศาจจาฮี ชีวิตนี้ไม่มีถอย! (; โรมาจิ: "Jahī-sama wa Kujikenai!") เป็นซีรีส์มังงะญี่ปุ่นแนวตลก เขียนเรื่องและวาดภาพโดยวากาเมะ คมบุ ตีพิมพ์ในนิตยสาร"กังกังโจ๊กเกอร์รายเดือน" นิตยสารการ์ตูนแนว"โชเน็ง"ของสำนักพิมพ์ สแควร์เอนิกซ์ตั้งแต่เดือนสิงหาคม พ.ศ. 2560 และได้รับการรวบรวมเป็นหนังสือการ์ตูนรวมเล่ม ("ทังโกบง") ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนสิงหาคมถึงธันวาคม พ.ศ. 2564 ทางผังรายการ ANiMAZiNG!!! ของช่อง ABC และ TV Asahi
ให้เสียงโดย: นาโอมิ โอโซระ
ให้เสียงโดย: คานะ ฮานาซาวะ
ให้เสียงโดย: ไอ คายาโนะ
ให้เสียงโดย: ซูมิเระ อูเอซากะ
ให้เสียงโดย: มิกาโกะ โคมัตสึ
ให้เสียงโดย: โยโกะ ฮิกาซะ
ให้เสียงโดย: ยุย โองุระ
ให้เสียงโดย: มิโฮะ โอกาซากิ
สาวน้อยเวทมนตร์ มาโดกะ บันทึกมากิอา

สาวน้อยเวทมนตร์ มาโดกะ [บันทึกมากิอา] (; โรมาจิ: "Magia Rekōdo: Mahō Shōjo Madoka Magika Gaiden") เป็นวิดีโอเกมเล่นตามบทบาทญี่ปุ่น พัฒนาโดย f4samurai สำหรับระบบแอนดรอยด์และไอโอเอส เปิดตัวโดยอนิเพล็กซ์ในญี่ปุ่นเมื่อวันที่ 22 สิงหาคม พ.ศ. 2560 และในอเมริกาเหนือเมื่อวันที่ 25 มิถุนายน พ.ศ. 2562 เกมเป็นเนื้อเรื่องภาคแยกของซีรีส์อนิเมะ "สาวน้อยเวทมนตร์ มาโดกะ" ในปี พ.ศ. 2554 เป็นเรื่องราวเกี่ยวกับตัวละครเอกคนใหม่ชื่อทามากิ อิโรฮะ ที่มายังเมืองคามิฮามะเพื่อตามหาน้องสาวที่หายตัวไป
ได้รับการดัดแปลงเป็นมังงะ ตีพิมพ์ในนิตยสาร "Manga Time Kirara Forward" ตั้งแต่วันที่ 24 สิงหาคม พ.ศ. 2561 วาดภาพโดยฟูจิโนะ ฟูจิ ได้รับการดัดแปลงเป็นละครเวทีในปี พ.ศ. 2561 เช่นกัน ซีรีส์อนิเมะโทรทัศน์ดัดแปลงจากเกม สร้างโดยสตูดิโอ Shaft ออกอากาศระหว่างเดือนมกราคมถึงมีนาคม พ.ศ. 2563 ฤดูกาลที่ 2 มีออกอากาศระหว่างเดือนสิงหาคมถึงกันยายน พ.ศ. 2564 และฤดูกาลที่ 3 ออกอากาศในเดือนเมษายน พ.ศ. 2565
วัดอุตตมาราม (ประเทศมาเลเซีย)

วัดอุตตมาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอปาซีร์มัซ รัฐกลันตัน ประเทศมาเลเซีย
วัดอุตตมาราม เดิมชื่อ วัดบางแซะ สร้างเมื่อ พ.ศ. 2409 ขณะที่กลันตันเป็นประเทศราชของสยาม ตรงกับสมัยพระบาทสมเด็จพระจอมเกล้าเจ้าอยู่หัว ชุมชนชาวสยามในหมู่บ้านบางแซะนั้นเกิดจากการอพยพมาจากบ้านตอเป็ง เมื่อเริ่มสร้างชุมชนจึงสร้างวัดขึ้น ชื่อบางแซะมาจากลักษณะพื้นที่ คำว่า แซะ คือ การแซะของน้ำ เป็นพื้นที่ที่มีน้ำไหลแซะผ่าน มีแม่น้ำสุไหงเลอมาลไหลผ่าน ปัจจุบันวัดมีที่ดิน 2 ผืน ผืนหนึ่งคือที่ตั้งวัด มีเนื้อที่ 10 เอเคอร์ อีกผืนอยู่ที่หมู่บ้านตอเป็ง มีเนื้อที่ประมาณ 5 เอเคอร์ เป็นพื้นที่ปลูกยางพารา
วัดอุตตมารามมีชื่อเสียงมากเนื่องจากมีเจ้าคณะรัฐกลันตันติดต่อกันถึง 3 รูป โดยหลวงพ่อครน ปุณณสุวัณโณ ถือเป็นพระเกจิเพียงรูปเดียวที่อยู่ต่างแดน ท่านมีวาจาสิทธิ์เป็นที่เคารพและเกรงขามทั้งชาวพุทธศาสนิกชนและชาวมุสลิม คนสิงคโปร์และมาเลเซีย มักเรียกท่านว่า "โต๊ะรายา" ซึ่งมีความหมายเทียบเท่าสังฆราช วัตถุมงคลของท่านนั้น เป็นที่รู้จักแพร่หลายและเป็นนิยมอย่างสูงในแวดวงนักนิยมสะสมพระเครื่องของพุทธศาสนิกชนทั้งชาวไทย สิงคโปร์ และมาเลเซีย โดยเฉพาะพระปิดตา
อาคารและเสนาสนะของวัดได้แก่ อุโบสถทรงจัตุรมุขเริ่มลงเสาเข็ม พ.ศ. 2495 มียอดอย่างปราสาทในตอนปลายพุทธศตวรรษที่ 25 กุฏิเจ้าอาวาส ศาลาการเปรียญ ชั้นบนเป็นกุฏิ ชั้นล่างเป็นห้องสมุด วิหาร กุฏิแม่ชี และโรงเรียนสอนภาษาไทยวัดอุตตมาราม หอพระพรหม และหอระฆัง เป็นต้น
นายกรัฐมนตรีนิวซีแลนด์

นายกรัฐมนตรีแห่งนิวซีแลนด์  เป็นหัวหน้ารัฐบาลของประเทศนิวซีแลนด์ ผู้ดำรงตำแหน่งคนปัจจุบันคือ คริสโตเฟอร์ ลักซัน หัวหน้าพรรคแห่งชาตินิวซีแลนด์ ตั้งแต่วันที่ 27 พฤศจิกายน พ.ศ. 2566
นายกรัฐมนตรีมีฐานะเป็นรัฐมนตรีที่มีอันดับอาวุโสสูงสุด โดยเป็นประธานการประชุมคณะรัฐมนตรี แบ่งหน้าที่รับผิดชอบต่าง ๆ ให้กับรัฐมนตรีต่าง ๆ ในรัฐบาล เป็นโฆษกของรัฐบาล และทั้งยังถวายคำเสนอแนะต่อพระมหากษัตริย์หรือผู้แทนพระองค์ซึ่งได้แก่ ผู้สำเร็จราชการ นอกจากนี้ยังดำรงตำแหน่งเป็นรัฐมนตรีรับผิดชอบโดยตรงต่อกรมนายกรัฐมนตรีและคณะรัฐมนตรี (Department of the Prime Minister and Cabinet)
ตำแหน่งนายกรัฐมนตรีมีขึ้นมาจากจารีตรัฐธรรมนูญตั้งแต่ในอดีตตั้งแต่สมัยที่นิวซีแลนด์ยังเป็นอาณานิคมของสหราชอาณาจักร ตามจารีตรัฐธรรมนูญบัญญัติให้ผู้สำเร็จราชการนั้นจะต้องเลือกบุคคลใดเป็นนายกรัฐมนตรีซึ่งบุคคลนั้นจะต้องได้รับการสนับสนุนและความไว้วางใจจากสภาผู้แทนราษฎร ซึ่งโดยปกติแล้วคือผู้นำรัฐสภาที่มาจากพรรคการเมืองที่มีจำนวนที่นั่งมากที่สุดในสภาผู้แทนราษฎร นายกรัฐมนตรีและคณะรัฐมนตรีมีหน้าที่รับผิดชอบโดยตรงต่อผู้สำเร็จราชการ สภาผู้แทนราษฎร พรรคการเมือง และการเลือกตั้งของประเทศ
เริ่มแรกนั้นตำแหน่งหัวหน้ารัฐบาลถูกเรียกว่า "เลขาธิการอาณานิคม" (Colonial secretary) หรือ "มุขมนตรี" (First minister) ซึ่งต่อมาถูกเปลี่ยนในปี ค.ศ. 1869 เป็น "นายกรัฐมนตรี" โดยใช้ภาษาอังกฤษว่า "Premier" กว่า 30 ปี ซึ่งต่อมาเปลี่ยนมาใช้คำว่า "Prime minister" อย่างลำลองในปี ค.ศ. 1901 ในสมัยของริชาร์ด เซดดอน ต่อมาใน ค.ศ. 1907 ในการออกปฏิญญานิวซีแลนด์เพื่อเป็นประเทศในเครือจักรภพ ได้ใช้เรียกตำแหน่งนายกรัฐมนตรีในภาษาอังกฤษอย่างเป็นทางการว่า "Prime minister" ในภาษาเมารี ยังใช้เรียกคำเดิมคือ "" ที่มาจาก "Premier" อยู่ดังเดิม นายกรัฐมนตรีแห่งนิวซีแลนด์นั้นจะได้รับการเรียกเป็น "เดอะไรต์ออนะระเบิล" ("Rt Hon.") ซึ่งแปลว่า "ผู้ทรงเกียรติมาก" โดยถือเป็นสิทธิพิเศษตลอดชีพ
ในกรณีที่นายกรัฐมนตรีและรัฐบาลขยายออกไป ไม่สามารถควบคุมความเชื่อมั่นของสภาได้อีกต่อไป ไม่ว่าจะโดยการสูญเสียคะแนนเสียงไว้วางใจหรือเป็นผลมาจากการเลือกตั้ง อนุสัญญากำหนดว่าพวกเขาควรยื่นคำลาออกต่อผู้ว่าราชการจังหวัด เนื่องจากพระราชบัญญัติรัฐธรรมนูญปี 1986 กำหนดให้มีการเลือกตั้งทั่วไปทุก ๆ สามปี นี่เป็นระยะเวลาสูงสุดที่นายกรัฐมนตรีจะดำรงตำแหน่งได้โดยไม่ต้องต่ออายุอาณัติของตน
กีฬาเรือพายในโอลิมปิกฤดูร้อน 2020 – เรือกรรเชียงเดี่ยวพายคู่ ชาย

การแข่งขันกีฬาเรือพายในโอลิมปิกฤดูร้อน 2020 – เรือกรรเชียง บุคคลชาย เป็น 1 ใน 14 รายการแข่งขันเรือพายที่โตเกียว ประเทศญี่ปุ่น จะจัดขึ้นระหว่างวันที่ 20-30 กรกฎาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือพายในโอลิมปิกเป็นครั้งที่ 24 ในโอลิมปิกฤดูร้อน
กีฬาเรือพายในโอลิมปิกฤดูร้อน 2020 – เรือกรรเชียงแปด มีนายท้าย ชาย

การแข่งขันกีฬาเรือพายในโอลิมปิกฤดูร้อน 2020 – ทีมชาย 8 คน เป็น 1 ใน 14 รายการแข่งขันเรือพายที่โตเกียว ประเทศญี่ปุ่น จะจัดขึ้นระหว่างวันที่ 25-30 กรกฎาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือพายในโอลิมปิกเป็นครั้งที่ 24 ในโอลิมปิกฤดูร้อน
ศารทาปีฐ

ศารทาปีฐ หรือ ศารทาบิฐ (กัศมีร์: , ,) เป็นซากปรักหักพังของโบสถ์พราหมณ์และวิทยาลัยโบราณ ตั้งอยู่ในอาฌาดจัมมูและกัศมีร์ ประเทศปากีสถาน ในช่างศตวรรษที่ 6 ถึง 12 ที่นี่เคยเป็นศูนย์กลางการศึกษากึ่งเทวาลัยที่ใหญ่ที่สุดแห่งหนึ่งในอนุทวีปอินเดีย รวมถึงมีส่วนสำคัญต่ออักษรศารทาในอินเดียเหนือ
ศารทาปีฐเป็นหนึ่งในมหาศักติปีฐ เทวสถานศักติที่มีความสำคัญ 18 แห่ง ศาสนิกชนฮินดูเชื่อว่าที่นี่เป็นที่ประดิษฐานพระหัตถ์ขวาของพระแม่สตีที่ร่วงหล่นลงมาบนโลก ศารทาปีฐเป็นหนึ่งในสามเทวสถานสำคัญที่จาริกของกัศมีรีปัณฑิต อีกสองแห่งคือมารตัณฑสูรยมนเทียร และ อมรนาถมนเทียร
ศารทาปีฐตั้งอยู่ราว จากเมืองมุซัฟฟาราบาด เมืองหลวงของเขตปกครองอาฌาดกัศมีร์ของปากีสถาน และ จากเมืองศรีนคร เมืองหลวงของชัมมูและกัศมีร์ของอินเดีย และห่างไป จากเส้นพรมแดนปกครองของสองประเทศ ปีฐตั้งอยู่ราว เหนือระดับน้ำทะเล ริมแม่น้ำนีลุม ในหมู่บ้านศารทา กลางหุบเขาหรมุข เขาที่ซึ่งกัศมีรีปัณฑิตเชื่อว่าเป็นวิมานของพระศิวะ
หลักคณิตศาสตร์ของปรัชญาธรรมชาติ

Philosophiæ Naturalis Principia Mathematica (ท. "หลักคณิตศาสตร์ของปรัชญาธรรมชาติ") หรือมักเรียกย่อเป็น ปรินซิเปีย  เป็นงานเขียนสามเล่มเป็นภาษาละตินของไอแซก นิวตัน นักวิทยาศาสตร์ชาวอังกฤษ จัดพิมพ์ครั้งแรกเมื่อวันที่ 5 กรกฎาคม 1687 "ปรินซิเปีย" ถือเป็นงานสำคัญยิ่งยวดอันดับต้น ๆ ในประวัติศาสตร์วิชาวิทยาศาสตร์
หนังสือ "ปรินซิเปีย" ระบุกฎการเคลื่อนที่ของนิวตัน และวางรากฐานของกลศาสตร์ดั้งเดิม, กฎความโน้มถ่วงสากลของนิวตัน และได้พิสูจน์กฎการเคลื่อนที่ของดาวเคราะห์ของโยฮันเนส เคปเลอร์ (ซึ่งโยฮันเนส เคปเลอร์ตั้งกฎขึ้นจากข้อมูลที่เขาสังเกตได้) 
ในการวางทฤษฎีกายภาพของเขา นิวตันได้พัฒนาและใช้วิธีการทางคณิตศาสตร์ซึ่งบัดนี้อยู่ในแขนงแคลคูลัส
แอนติบอดีลบล้างฤทธิ์

แอนติบอดีลบล้างฤทธิ์ (NAb) เป็นแอนติบอดีชนิดหนึ่งที่สามารถป้องกันเซลล์จากสิ่งก่อโรคได้ด้วยการล้างฤทธิ์ในเชื้อก่อโรคนั้นผ่านกลไกทางชีววิทยา การล้างฤทธิ์เป็นกระบวนการที่ทำให้สิ่งก่อโรคนั้นๆ ไม่สามารถทำให้เกิดการติดเชื้อหรือทำให้เกิดพยาธิสภาพได้อีกต่อไป แอนติบอดีชนิดนี้เป็นส่วนหนึ่งของระบบภูมิคุ้มกันแบบฮิวเมอรัลซึ่งเป็นส่วนหนึ่งของระบบภูมิคุ้มกันแบบปรับตัวอีกทีหนึ่ง สามารถป้องกันร่างกายจากไวรัส แบคทีเรียชนิดอาอศัยในเซลล์ และพิษที่ถูกสร้างโดยแบคทีเรียได้ แอนติบอดีนี้จะไปจับกับโครงสร้างพื้นผิวของสิ่งก่อโรคที่เป็นเป้าหมาย (เรียกโครงสร้างที่แอนติบอดีเข้าไปจับนี้ว่า แอนติเจน) ทำให้โครงสร้างที่ถูกจับนั้นไม่สามารถไปทำปฏิกิริยากับเซลล์ร่างกายได้ การเกิดภูมิคุ้มกันที่มาจากแอนติบอดีล้างฤทธิ์เรียกว่าภูมิคุ้มกันอย่างสมบูรณ์ สามารถกำจัดสิ่งก่อโรคได้ก่อนที่จะทำให้เกิดการติดเชื้อ
อำเภอกลาง (เทศมณฑลเซพีดอน)

อำเภอกลางแห่งเทศมณฑลเซพีดอน  เป็นอำเภอ (แบฆช์) ในเทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 24,059 คนใน 5,363 ครัวเรือน อำเภอนี้มีเพียงเมืองเดียวคือแอร์แดคอน และมี 2 ตำบล คือ ตำบลแฆฟรีและตำบลโคเมฮร์
คณะ (เกมเล่นตามบทบาท)

คณะ หรือ ปาร์ตี  คือกลุ่มของตัวละครที่ผจญภัยร่วมกันในเกมเล่นตามบทบาท ในการเล่นตามบทบาทบนโต๊ะจะประกอบด้วยกลุ่มของตัวละครของผู้เล่น ซึ่งบางครั้งมีการเพิ่มพันธมิตรตัวละครที่ผู้เล่นไม่ได้ควบคุมโดยผู้เล่นเหล่านั้นหรือโดยเกมมาสเตอร์ ส่วนในเกมคอมพิวเตอร์ ความสัมพันธ์ระหว่างคณะกับผู้เล่นแตกต่างกันมาก เกมเล่นตามบทบาทออนไลน์หรือคณะเกมออนไลน์ผู้เล่นจำนวนมากแบบเล่นตามบทบาท มักจะอยู่ในเขตเดียวกันกับคณะบนโต๊ะ ยกเว้นว่าพันธมิตรที่ไม่ใช่ผู้เล่นจะได้รับการควบคุมโดยปัญญาประดิษฐ์คอมพิวเตอร์ในระดับที่น้อยกว่าหรือสูงกว่าเสมอ ส่วนในเกมคอมพิวเตอร์แบบผู้เล่นเดี่ยว ผู้เล่นโดยทั่วไปจะควบคุมสมาชิกในคณะทั้งหมดในระดับที่แตกต่างกัน
ตัวอย่างเกมที่มีเหล่าคณะ ได้แก่ เกมเล่นตามบทบาทบนโต๊ะอย่าง"", เล่นตามบทบาทผู้เล่นเดี่ยวอย่างซีรีส์"บาลเดอส์เกต", เกมออนไลน์ผู้เล่นจำนวนมากแบบเล่นตามบทบาท เช่น "เวิลด์ออฟวอร์คราฟต์", "แอนนาร์ชีออนไลน์" และ"วอร์แฮมเมอร์ออนไลน์", เกมแอ็กชันเล่นตามบทบาทโอเพนเวิลด์อย่าง"เก็นชินอิมแพกต์" ตลอดจนเกมแอ็กชันเล่นตามบทบาทหลายผู้เล่นอย่าง"ไฟนอลแฟนตาซี XI"
บทบาทคณะในรูปแบบการเล่น.
การจัดการทรัพยากร.
การจัดการทรัพยากรเป็นส่วนสำคัญของเกมสวมบทบาท และตัวละครที่ควบคุมโดยผู้เล่น ไม่ว่าพวกเขาจะสามารถเข้าร่วมการต่อสู้หรือไม่ก็ตาม จะมีประโยชน์เสมอหากมีความสามารถในการบรรทุกสิ่งของที่หนักหรือเทอะทะ ตัวละครที่ผู้เล่นไม่ได้ควบคุมหรือตัวละครอื่นที่ผู้เล่นควบคุมซึ่งใช้โดยผู้เล่นโดยคำนึงถึงจุดประสงค์นี้เท่านั้นเรียกว่า"ม้าล่อ" ("mules") อย่างไรก็ตาม โดยปกติแล้ว เฉพาะในเกมบนโต๊ะและผู้เล่นเดี่ยวเท่านั้น สมาชิกในคณะมีค่าสำหรับศักยภาพทางยุทธวิธี และ/หรือเรื่องราวของพวกเขา
พันธมิตรตัวละครที่ผู้เล่นไม่ได้ควบคุม.
นับตั้งแต่การถือกำเนิดของสภาพแวดล้อมคอมพิวเตอร์สามมิติและไอโซเมตริกในเกม การใช้คณะและการควบคุมปัญญาประดิษฐ์โดยคอมพิวเตอร์ของสมาชิกในคณะที่ผู้เล่นไม่ได้ควบคุมก็เพิ่มขึ้น ข้อยกเว้นประการหลังรวมถึง"ไฟนอลแฟนตาซี XII" (ตัวมันเองเป็นข้อยกเว้นสำหรับส่วนที่เหลือของซีรีส์ในการต่อสู้และการเดินทางที่เกิดขึ้นในสภาพแวดล้อม 3 มิติเดียวกัน) ซึ่งการกระทำเริ่มต้นของสมาชิกทุกคนในคณะจะเป็นไปตามสคริปต์พฤติกรรมที่ซื้อด้วยเงินในเกม และปรับแต่งโดยผู้เล่น เว้นแต่ผู้เล่นจะเข้าควบคุมสมาชิกในคณะ และระบุการกระทำของพวกเขา
พายุหิมะในประเทศอิหร่าน ค.ศ. 1972

พายุหิมะในเดือนกุมภาพันธ์ ค.ศ. 1972 ที่ประเทศอิหร่าน เป็นพายุหิมะที่อันตรายที่สุดในประวัติศาสตร์ ซึ่งทำให้อุณหภูมิต่ำลงเป็นเวลาหนึ่งสัปดาห์ และมีพายุหิมะที่มีรุนแรงตั้งแต่วันที่ 3–9 กุมภาพันธ์ ค.ศ. 1972 ทำให้มีผู้เสียชีวิตมากกว่า 4,000 คน พายุนี้พัดกองหิมะมากกว่า ไปทั่วเขตชนบททางภาคตะวันตกเฉียงเหนือ ภาคกลาง และภาคใต้ของอิหร่าน
ภาคใต้ของประเทศอิหร่านเผชิญกับกองหิมะสูง ฝังผู้คนไปอย่างน้อย 4,000 คน จากรายงานในหนังสือพิมพ์"เอตเตลอออต" เมืองแอร์แดกอนและหมู่บ้านรอบนอกถูกโจมตีหนักที่สุด และไม่มีผู้รอดชีวิตในเมืองคอกอนหรือโคเมฮร์ ในภาคตะวันตกเฉียงเหนือใกล้กับชายแดนประเทศตุรกี หมู่บ้านเชกลอบกับประชาชน 100 คนถูกฝังในหิมะ
มัสยิดอัลคุละฟาอ์

มัสยิดอัลคุละฟาอ์  เป็นมัสยิดซุนนีในเมืองแบกแดด ประเทศอิรัก
มัสยิดนี้เริ่มสร้างขึ้นตามพระราชกระแสรับสั่งของเคาะลีฟะฮ์องค์ที่ 17 อัลมุกตะฟี (ค. 902 – 908) แห่งรัฐเคาะลีฟะฮ์อับบาซียะฮ์ ในฐานะมัสยิดกลางสำหรับพระราชวังที่แผ่ขยายไปทุกสารทิศซึ่งสร้างโดยพระองค์กับอัลมุอ์ตะฎิด พระราชบิดา ด้วยเหหตุนี้ มัสยิดนี้มักถูกเรียกกันในชื่อ มัสยิดอัลก็อศร์  ซึ่งในภาษาอาหรับแปลตรงตัวว่า "มัสยิดของพระราชวัง" ต่อมา มัสยิดนี้ถูกขนานนามว่า มัสยิดของเคาะลีฟะฮ์ ซึ่งทำให้ได้ชื่อในปัจจุบันว่า "อับคุละฟาอ์" มัสยิดนี้เป็นหนึ่งในแลนด์มาร์กทางประวัติศาสตร์ของเมืองแบกแดด และได้รับการกล่าวถึงในบันทึกการเดินทางของอิบน์ บะฏูเฏาะฮ์ ขณะไปที่แบกแดดใน ค.ศ. 1327
ส่วนที่โดดเด่นที่สุดของมัสยิดคือหอมินาเรตสูง ที่ยังคงมีรูปแบบเดิมจากสมัยอับบาซียะฮ์ และเป็นส่วนเดียวที่ยังหลงเหลือในปัจจุบัน โดยหอนี้ได้รับการตกแต่งใหม่ใน ค.ศ. 1960 อย่างไรก็ตาม ในปัจจุบัน มันมีความเสี่ยงที่จะถล่มลงมาเนื่องจากการขาดการบำรุงรักษา ซึ่งมีการกล่าวหาว่าเกิดจากการแบ่งแยกนิกายระหว่างมัสยิดแบบซุนนีกับรัฐบาลส่วนใหญ่ของชีอะฮ์ เนื่องจากความเอียงของมินาเรต ทำให้ชาวบ้านเรียกมัสยิดนี้ว่า "อัลอะห์ดับ"  แปลว่า "หลังโกง"
ววาดึสวัฟ รัตช์กีแยวิตช์

ววาดึสวัฟ รัตช์กีแยวิตช์ (28 มกราคม ค.ศ. 1885 – 6 มิถุนาย ค.ศ. 1947) เป็นชาวโปแลนด์ที่เป็นนักการเมือง นักกฎหมาย นักการทูต และประธานาธิบดีคนแรกของรัฐบาลพลัดถิ่นโปแลนด์ ตั้งแต่ปี ค.ศ. 1939 จนกระทั่งเขาเสียชีวิตในปี ค.ศ. 1947 เขาได้เป็นประมุขแห่งรัฐที่เป็นที่ยอมรับระดับสากล และรัฐบาลพลัดถิ่นได้รับการยอมรับว่าเป็นความต่อเนื่องของรัฐบาลโปแลนด์ในปี ค.ศ. 1939
กีฬาบอบสเลในโอลิมปิกฤดูหนาว 2022

กีฬาบอบสเลในโอลิมปิกฤดูหนาว 2022 จะจัดขึ้นที่สนามเซี่ยวไหถั่ว กรุงปักกิ่ง สาธารณรัฐประชาชนจีน ซึ่งเป็นหนึ่งในสถานที่จัดงานหลัก Yanqing การแข่งขันบอบสเลทั้งหมด 4 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
รอบคัดเลือก.
จะมีโควตาสูงสุด 170 ที่นั่งสำหรับนักกีฬาเพื่อแข่งขัน (ชาย 124 คนและหญิง 46 คน) การคัดเลือกนี้อ้างอิงจากการจัดอันดับโลกในวันที่ 16 มกราคม พ.ศ. 2565
วัดโพธิ์ราษฎร์ศรัทธาทำ

วัดโพธิ์ราษฎร์ศรัทธาทำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ตั้งวัด 13 ไร่ 1 งาน ที่ธรณีสงฆ์ 59 ไร่
วัดโพธิ์ราษฎร์ศรัทธาทำ ประกาศตั้งวัดเมื่อ พ.ศ. 2449 ได้รับพระราชทานวิสุงคามสีมาเมื่อวันที่ 13 เมษายน พ.ศ. 2470 แต่เดิมนั้นที่ดินบริเวณนี้เป็นที่ทำนา มีลำรางน้ำไหลลงแม่น้ำท่าจีน มีต้นโพธิ์ใหญ่ อยู่ติดลำราง เรียกว่า คลองโพธิ์ ปัจจุบันนี้ต้นโพธิ์ได้ตายไปนานแล้ว คงเหลืออยู่แต่ลำรางเท่านั้น ที่ดินบริเวณวัดเป็นของนายยา นางจุ้ย แก้วไทรอินทร์ ได้มีความศรัทธาถวายที่ดินเพื่อสร้างวัดและประชาชนได้ร่วมใจกันซื้อที่ดินติดต่อกันเพิ่มเติมเป็นจำนวน 9 ไร่เศษ จึงได้ตั้งนามวัดว่า "วัดโพธิ์ราษฎร์ศรัทธาทำ" โดยมีหลวงพ่อว่า จากวัดสุวรรณาราม เป็นประธานในการก่อสร้าง ท่านได้สร้างกุฏิ 2–3 หลัง และศาลาบำเพ็ญกุศล 1 หลัง ลักษณะสร้างใช้ชั่วคราวหลังคามุงหญ้าแฝก ท่านอยู่มาถึง พ.ศ. 2458 ท่านก็มรณภาพไป ต่อมาในสมัยพระอธิการเขียว นามสกุล ขุนเมือง เป็นผู้ปกครองและรับการแต่งตั้ง ให้ เจ้าอาวาสถูกต้องตามกฎหมาย และท่านได้พัฒนาวัดจนเจริญขึ้น วัดได้รับพระราชทานวิสุงคามสีมาครั้งหลังเมื่อวันที่ 13 พฤษภาคม พ.ศ. 2528
ภายในวัดมีโรงเรียนพระปริยัติธรรมเป็นอาคารตึกถือปูน โรงเรียนตั้งขึ้นเมื่อ พ.ศ. 2504 และได้เปิดศูนย์ศึกษาพระพุทธศาสนาวันอาทิตย์ตั้งแต่ พ.ศ. 2548 สิ่งศักดิ์สิทธิ์ของวัด คือ รูปปั้นไก่จำนวนมาก ญาติโยมมักมาบนบานศาลกล่าวขอให้ประสบความสำเร็จทั้งด้านการงาน การค้าขาย หรือธุรกิจ และเรื่องสุขภาพ
วัดม่วงตารศ

วัดม่วงตารศ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทัพหลวง อำเภอเมืองนครปฐม จังหวัดนครปฐม
วัดม่วงตารศสร้างเมื่อ พ.ศ. 2300 ขณะที่ข้อมูลประวัติวัดระบุสร้างประมาณ พ.ศ. 2400 เดิมที่ตั้งวัดเป็น จุดผ่านของชาวบ้านที่เดินทางเพื่อค้าขาย ทำธุระในตัวเมืองนครปฐม ประกอบกับสถานที่นี้ มีต้นไม้มีน้ำอุดมสมบูรณ์ บริเวณนี้จึงกลายเป็นจุดรวมคน จุดนัดแนะ เป็นที่หยุดพักผ่อนระหว่างการเดินทาง มีเรื่องเล่าว่า ตารศ เป็นเจ้าของที่ดินแห่งนี้ เห็นว่าผู้เดินทางไปมาอาจหิวน้ำและไม่มีน้ำสะอาดดื่ม จึงได้ตั้งตุ่มน้ำเพื่อผู้คนและมักตักน้ำใส่ตุ่มอยู่เป็นประจำมิได้ขาด ตุ่มนั้นอยู่บริเวณต้นมะม่วง ซึ่งกลายเป็นจุดนักพบที่เรียกว่า ต้นมะม่วงตารศ เมื่อนานเข้าก็เรียกกร่อนกันไปเหลือเพียง "ม่วงตารศ" เวลาต่อมาชาวบ้านมีความศรัทธาจึงได้ร่วมกันสร้างวัดขึ้น ณ ที่แห่งนี้ และใช้นามวัดว่า "วัดม่วงตารศ" ตามสถานที่ตั้งที่เรียกกัน วัดได้รับพระราชทานวิสุงคามสีมา เมื่อ พ.ศ. 2471 ผูกพัทธสีมา เมื่อ พ.ศ. 2485
อาคารและเสนาสนะที่สำคัญ ได้แก่ อุโบสถหลังแรกสร้างด้วยไม้หลังคามุงจาก เมื่อ พ.ศ. 2467 อุโบสถหลังที่ 2 สร้างแบบทรงไทย หลังคาลดหลั่น 3 ชั้น มีมุขหน้าหลัง หลังคาชั้นล่าง วนรอบเป็นแบบปั้นหยา เสาคอนกรีตเสริมเหล็ก ผนังก่ออิฐถือปูน มุงกระเบื้อง มีช่อฟ้าใบระกา เครื่องบนเป็นไม้ สร้าง พ.ศ. 2482–2492 อุโบสถหลังใหม่สร้างเมื่อ พ.ศ. 2557 ศาลาการเปรียญ ยกพื้นสูง เทคอนกรีต เสาไม้หลังคามุงกระเบื้องลอนใหญ่ สร้างเมื่อ พ.ศ. 2515 วิหารสร้างเมื่อ พ.ศ. 2522 หอระฆัง สร้างเมื่อ พ.ศ. 2536 กุฏิสงฆ์ ทรงไทยประยุกต์สองชั้น 2 หลัง สร้าง พ.ศ. 2545 กุฏิเจ้าอาวาส เป็นทรงไทยสองชั้น สองหลังคู่ ชั้นล่างคอนกรีตเสริมเหล็ก ข้างบนเป็นไม้สัก สร้างเมื่อ พ.ศ. 2539 และเรือนไทยหมู่ไม้สัก สร้างเมื่อ พ.ศ. 2550
โบมง-อ็อง-แวร์ดูว์นัว

โบมง-อ็อง-แวร์ดูว์นัว  เป็นเทศบาลในจังหวัดเมิซ แคว้นกร็องแต็สต์ ประเทศฝรั่งเศส
ตั้งแต่ยุทธการที่แวร์เดิงใน ค.ศ. 1916 เป็นต้นมา ไม่มีใครอาศัยอยู่ในหมู่บ้านนี้ถาวร (ประชากรอย่างเป็นทางการ: 0) เช่นเดียวกับหมู่บ้านอื่นที่ถูกทำลายในแคว้นนี้ ได้แก่ เบอซงโว, โอมง-แพร-ซามอเญอ, ลูฟว์มง-โกต-ดูว์-ปวฟวร์, กูว์เมียร์เลอมอรอม และเฟลอรี-เดอว็อง-ดูโอมง
ตั้งแต่ ค.ศ. 1925 เป็นต้นมา นายกเทศมนตรีประจำเมืองนี้มาจากครอบครัวเดียว โดยผู้ดำรงตำแหน่งในปัจจุบันคือ ปีแยร์ ลีแบร์ (Pierre Libert)
วัดวังน้ำขาว (จังหวัดนครปฐม)

วัดวังน้ำขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองจินดา อำเภอสามพราน จังหวัดนครปฐม
วัดวังน้ำขาวตั้งวัดเมื่อวันที่ 8 พฤศจิกายน พ.ศ. 2511 ได้รับวิสุงคามสีมาเมื่อ พ.ศ. 2514 สร้างขึ้นตามดำริของพระราชธรรมาภรณ์ (เงิน จนฺทสุวณฺโณ) วัดดอนยายหอม โดยมีคหบดีได้ร่วมกันบริจาคที่ดินเนื้อที่ 43 ไร่ 3 งาน 20 ตารางวา โดยชาวบ้านได้ร่วมกับถมดินเป็นโคกเพื่อสร้างเป็นที่พักสงฆ์ เพราะเดิมที่ดินบริเวณนี้เป็นที่ลุ่มมาก เวลาน้ำท่วมมีบัวหลวงและบอนขึ้นเป็นกลุ่มสวยงาม เรียกว่า "บอนขาว" ชาวบ้านจึงเรียกว่า "บึงบอนขาว" ต่อมาเรียก "วังน้ำขาว"
เมื่อตั้งเป็นสำนักสงฆ์มีพระครูช้วน เขมวิโร เป็นผู้ดูแล ต่อมา พ.ศ. 2511 พระครูวิบูลจินดาภรณ์ มาดูแลต่อ มาพัฒนาวัดตามลำดับจนได้ตั้งเป็นวัดและได้รับพระราชทานวิสุงคามสีมา เมื่อ พ.ศ. 2542 ได้รับเป็นวัดพัฒนาตัวอย่าง